
PALAESTRA LATINA 


LITTERARUM L A T I N A R U M COMMENTARII 
A SOCIIS CLARETIANIS EDITI 

ANN. XXXVII (Fasc. III) — N. 199 M. Septembri A. MCMLXVII 


DE SENECAE DOCTRINA ATQUE MOMENTO 


In prioribus commentariis egimus de vita atque de scriptis Se¬ 
necae philosophi, qui morum integritate, mira sapientia, labore im¬ 
piger, tam in prospera quam in adversa fortuna aequo animo sese 
praebuit, ut nobis exemplar sit et incitamentum ad exercitium om¬ 
nium virtutum et ad sapientiam persequendam. Jam igitur, prius¬ 
quam de influxu et de momento Senecae philosophi breviter disse¬ 
ramus, quid ipse de veritate, de fortitudine, de natura, de moribus, 
de corporis imperio, de litterarum studiis, ceterisque virtutibus sen¬ 
serit, videamus, ejus opera scripta effuso cursu perquirendo. Duplex 
ergo argumentum in hac ultima parte de Senecae vita et doctrina: 
primum de Senecae sententiis, deinde de Senecae influxu atque mo¬ 
mento. 


I. DE SENECAE SENTENTIIS 

Difficile sane est paucis Senecae doctrinam absolvere aut senten¬ 
tias praecipuas colligere; fuit enim Seneca sententiarum optimus 
insculptor et magister. Ea tantum ergo colligam, quae in ejus scrip¬ 
tis, praesertim in Epistulis ad Lucilium, maxime splendent, quaeque 
nobis magis ipsius Senecae mentem luculentius aperiant. Ipsius Se¬ 
necae verbis fere utar, ne longius quam par est haec disquisitio pro¬ 
trahatur. 

Atque imprimis Seneca se veri et boni sectatorem profitetur. Agit 
quoque de cultu virtutum, de pietate erga deos, de fortitudine, de 
paupertate cet. Sed ipsum, quid de his rebus dicat, audiamus: 

1. De veritate 

«Quod verum est, meum est» \ 


2. De bonitate 

«Proponamus oportet finem summi boni, ad quem nitamur, ad 
quem omne factum nostrum dictumque respiciat, veluti naviganti¬ 
bus ad aliquod sidus dirigendus est cursus» 1 2 . 

* 

3. De cultu virtutum 

«Cogito mecum, quam multi corpora exerceant, ingenia quam 
pauci; quantus ad spectaculum non fidele et lusorium fiat concursus, 
quanta sit circa artes bonas sollicitudo; quam imbecilli animo sint, 
quorum lacertos umerosque miramur» 3 4 5 . 

4. Naturam sequi debemus 

«Ideo, Lucili, tenenda nobis via est, quam natura praescripsit nec 
ab illa declinandum: illam sequentibus omnia facilia, expedita sunt: 
contra illam nitentibus non alia via est quam contra aquam lemi- 
gantibus» 

«Optimum est pati, quod emendare non possis, et deum, quo auc¬ 
tore cuncta proveniunt, sine murmuratione comitari: malus miles 
est qui imperatorem gemens sequitur» c . 

«Ducunt volentem fata, nolentem trahunt» 6 . 


5. Intra se vivere 

«Quacumque te abdideris, mala humana circumstrepent. Multa 
extra sunt, quae circumeunt nos, quo aut fallant aut urgeant; multa 
intus, quae in media solitudine exaestuant. Philosophia circumdan¬ 
da est, inexpugnabilis murus, quem fortuna multis machinis lacessi- 


1. Sen., Epist., 12, 11. 

2. Sen., Epist., 95, 45. 

3. Sen., Epist., 80, 2. 

4. Sen., Epist., 122, 19. 

5. Sen., Epist., 107, 9. 

6. Sen., Epist., 107, 11. 

tum non transit. In insuperabili loco stat animus, qui externa dese¬ 
ruit, et arce se sua vindicat: infra illum omne telum cadit» 7 . 

«Animum enim cogo sibi intentum esse, nec avocari ad externa: 
omnia licet foris resonent, dum intus nihil tumultus sit» 8 . 

6. De Dei praesentia 

«Sic certe vivendum est, tamquam in conspectu vivamus; sic co¬ 
gitandum, tamquam aliquis in pectus intimum introspicere possit; et 
potest. Quid enim prodest ab homine aliquid esse secretum? Nihil 
deo clausum est. Interest animis nostris et cogitationibus mediis in¬ 
tervenit; sic intervenit, dico, tamquam aliquando discedat» y . 

«Non sunt ad caelum elevandae manus nec exorandus aedituus, ut 
nos ad aurem simulacri, quasi magis exaudiri possimus, admittat; 
prope est a te deus, tecum est, intus est. Ita dico, Lucili: sacer in¬ 
tra nos spiritus sedet, malorum bonorumque observator et custos: 
hic prout a nobis tractatus est, ita nos ipse tractat. Bonus vero vir 
sine deo nemo est» 10 . 

«Virum bonum concedas necesse est summae pietatis erga deos 
esse. Itaque quidquid illi accidit, aequo animo sustinebit; sciet enim 
id accidisse lege divina, qua universa procedunt» n . 

7. Non diu sed bene vivere oportet 

«Quam bene vivas refert, non quam diu; saepe autem in hoc est 
bene, ne diu» 12 . 

«Nemo quam bene vivat, sed quam diu curat» J3 . 

«Doce non esse positum bonum vitae in spatio ejus, sed in usu; 
posse fieri, immo saepissime fieri, ul qui diu vixit, parum vixerit» ,4 . 

«Non enim vivere bonum retinendum est, sed bene vivere» 15 . 

«Non ut diu vivamus curandum est, sed ut satis; nam ut diu vivas, 
fato opus est; ut satis, animo. Longa est vita, si plena est; impletur 
autem, cum animus sibi bonum suum reddidit et ad se potestatem 


7. Sen., Epist., 82, 4. 

8. Sen., Epist., 56, 5; cf. J. Campos, La inmortalidad en Seneca a travis 
de los psiconimos, in «Helmantica», 16, 1965, 291-318. 

9. Sen., Epist., 83, 1. 

10. Sen., Epist., 41, 1-2. 

11. Sen., Epist., 76, 23. 

12. Sen., Epist., 91, 15. 

13. Sen., Epist., 22, 17. 

14. Sen., Epist., 49, 4. 

15. Sen., Epist., 71, 4. 

sui transtulit. Quid illum octoginta anni juvant per inertiam exacti? 
Non vixit iste, sed in vita moratus est, nec sero mortuus est, sed 
diu... Actu vitam metamus, non tempore» 16 . 

8. Quid de tempore sentiendum 

«Omnia, Lucili, aliena sunt; tempus tantum nostrum est» 17 . 

«Punctum est quod vivimus et adhuc puncto minus; sed et hoc 
minimum specie quadam longioris spatii natura derisit; alius ex hoc 
infantiam fecit, aliud pueritiam, aliud adulescentiam, aliud inclina¬ 
tionem quandam ab adulescentia ad senectutem, alius ipsam se¬ 
nectutem» 18 . 

«Punctum est quod vivimus... Eo magis itaque indignos aliquos 
ex hoc tempore, quod sufficere ne ad necessaria quidem potest, etiam 
si custoditum diligentissime fuerit, in supervacanea majorem par¬ 
tem erogare» ,1> . 

«Non tam benignum ac liberale tempus natura nobis dedit, ut 
aliquid ex illo vacet perdere. Et vide, quam multa etiam diligentissi- 
mis pereant: aliud valetudo sua cuique abstulit, aliud suorum; aliud 
necessaria negotia, aliud publica occupaverunt; vitam nobiscum di¬ 
vidit somnus. Ex hoc tempore tam angusto et rapido et nos aufe¬ 
rente, quid juvat majorem partem mittere in vanum?» 20 . 

«Cottidie enim propius ab ultimo stamus, et illo, unde nobis ca¬ 
dendum est, hora nos omnis impellit» 21 . 

9. Quid vero de morte 

«Cottidie morimur; cottidie enim demitur aliqua pars vitae et 
tunc quoque, cum crescimus, vita decrescit» 22 . 

«Ante ad mortem quam ad vitam praeparandi sumus. Satis in¬ 
structa vita est...; ut satis vixerimus, nec anni nec dies facient, sed 
animus. Vixi, Lucili carissime, quantum satis erat: mortem plenus 
exspecto» 23 . 


16. Sen., Epist., 93, 24. 

17. Sen., Epist., 1, 3. 

18. Sen., Epist., 49, 3. 

19. Sen., Epist., 49, 5. 

20. Sen; Epist., 117, 32. 

21. Sen., Epist., 120, 19. 

22. Sen., Epist., 24, 20. 

23. Sen., Epist., 61, 4. 

«Ago gratias senectuti, quod me lectulo affixit; quidni gratias hoc 
nomine agam...? Cum libellis mihi plurimus sermo esset» 24 . 

10. De sapientia 

«Tutus est sapiens, nec ulla affici aut injuria aut contumelia po¬ 
test» 25 . 

«Omnia mccum sunt» 20 . 

«...dicam, inter sapientiam et philosophiam quid intersit. Sapien¬ 
tia perfectum bonum est mentis humanae; philosophia sapientiae 
amor et affectio: haec eo tendit, quo illa pervenit» 27 . 


11. De fortitudine 


«Non est vir fortis ac strenuus qui laborem fugit, nisi crescit illi 
animus ipsa rerum difficultate» 28 . 

«Generosos animos labor nutrit» 2 ’'. 

«Quamlibet viam jumenta patiuntur, quorum durata in aspero un¬ 
gula est; in molli paiuslrique pascuo saginata cito subteruntur. Et 
fortior miles ex confragoso venit; segnis est urbanus et verna. Nullum 
laborem recusant manus, quae ad arma ab aratro transferuntur; in 
primo deficit pulvere ille uncius et nitidus. Severior loci disciplina 
firmat ingenium aptumque magnis conatibus reddit» 2 ". 

«Magna pars est profectus velle proficere» 81 . 

«Magni animi est magna contemnere ac mediocria malle quam 
nimia» 32 . 


«Nemo potest valde dolere ei diu; sic nos amantissima nostri na¬ 
tura disposuit, ut dolorem aut tolerabilem aut brevem faceret» 33 , 

«Ipse te interroga, si quis potestatem tibi deus faciat, utrum velis 
vivere in macello an in castris. Atque vivere, Lucili, militare est» 34 . 
«Plus dolet quam necese est, qui ante dolet quam necesse est» 36 . 


24. Sen., Epist., 67, 2. 

25. Sen., De constantia, 2, 4. 

26. Sen., De constantia, 5, 6. 

27. Sen., Epist., 89, 4. 

28. Sen., Epist., 22, 7. 

29. Sen., Epist., 31, 4. 

30. Sen., Epist., 51, 10-11. 

31. Sen., Epist., 71, 36. 

32. Sen., Epist., 39, 4. 

33. Sen., Epist., 78, 7. 

34. Sen., Epist., 96, 5. 

35. Sen., Epist., 98, 8. 

«Hi sunt, qui nobis objiciunt nimium rigorem et infamant prae¬ 
cepta nostra duritiae, quod dicamus dolorem aut admittendum in 
animum non esse aut cito expellendum» 30 . 


12. De animi laetitia 

«Hoc ante omnia fac, mi Lucili: disce gaudere» 37 . 

De dolore haec habet: «levis es, si ferre possum; brevis es, si 
ferre non possum» 3 *. 

«Sola virtus praestat gaudium perpetuum securum» 30 . 

«Gaudium hoc non nascitur nisi ex virtutum conscientia; non 
potest gaudere nisi fortis, nisi justus, nisi temperatus» 40 . 


13. De corporis imperio et castigatione 

«Fateor insitam esse nobis corporis nostri caritatem; fateor nos 
hujus genere tutelam. Non nego indulgendum illi, serviendum nego: 
multis enim serviet qui corpori servit... Sic gerere nos debemus, non 
tamquam propter corpus vivere debeamus, sed tamquam non possi¬ 
mus sine corpore» 41 . 

«Minimum exercitationi corporis datum, et hoc nomine ago gra¬ 
tias senectuti... Dormio minimum: consuetudinem meam nosti, bre¬ 
vissimo sommo utor et quasi interrumpo. Satis est mihi vigilare 
desisse» 4 “. 

«De prandio nihil detrahi potuit: paratum fuit non magis hora, 
nusquam sine caricis, numquam sine pugillaribus: illae, si panem 
habeo, pro pulmentario sunt, si non habeo, pro pane» 43 . 

«Major sum et ad majora natus sum, quam ut mancipium sim 
mei corporis» 44 . 


36. Sen., Epist., 99, 26. 

37. Sen., Epist., 23, 1. 

38. Sen., Epist., 24, 14. 

39. Sen., Epist., 27, 3. 

40. Sen., Epist., 59, 16. 

41. Sen., Epist., 14, 1. 

42. Sen., Epist., 83, 3-6. 

43. Sen., Epist., 87, 3. 

44. Sen., Epist., 65, 21; I. Roca, Humanismo de Seneca e ideal cristiano, in 
«Helmantica», 16, 1965, 357-384. 

14. De paupertate seu de divitiis despiciendis 
«Nemo cum sarcinis enatat» 40 . 

«Contemnere aliquis omnia potest, omnia habere nemo potest... 
Brevissima ad divitias per contemptum divitiarum via est» 46 . 

«Potest ex casa vir magnus exire, potest et ex deformi humiiique 
corpusculo formosus animus et magnus» 4T . 


15. Alteri vivas oportet 

«Non potest quisquam beate degere, qui se tantum intuetur, qui 
omnia ad utilitates suas convertit: alteri vivas oportet, si \'is tibi vi¬ 
vere» 48 . 

«Recede in te ipse, quantum potes; cum his versare qui te me¬ 
liorem facturi sunt, illos admitte quos tu potest facere meliores: 
mutuo ista fiunt, et homines, dum docent, discunt» 49 . 

16. De servis quid senserit 

«Libenter ex his, qui ad te veniunt, cognovi familiariter te cum 
servis tuis vivere: hoc prudentiam tuam, hoc eruditionem decet. 
Servi sunt, immo homines. Servi sunt, immo contubernales. Servi 
sunt, immo humiles amici. Servi sunt, immo conservi... Itaque rideo 
istos, qui turpe existimant cum servo suo cenare... Proverbium jac¬ 
tatur, totidem hostes esse quot servos; non habemus illos hostes, 
sed facimus» 50 . 

«Haec tamen praecepti mei summa est: sic cum inferiore vivas, 
quemadmodum tecum superiorem velis vivere» 51 . 

«Vis tu cogitare istum, quem servum tuum vocas, ex iisdem se¬ 
minibus ortum, eodem frui caelo, aeque spirare, aeque vivere, aeque 
mori» 5a . 


45. Sen., Epist., 22, 12. 

46. Sen., Epist., 62, 3. 

47. Sen., Epist., 63, 3. 

48. Sen., Epist., 48, 2. 

49. Sen., Epist., 7, 8. 

50. Sen., Epist., 47, 1-5. 

51. Sen., Epist., 47, 11. 

52. Sen., Epist., 47, 10. 

17. De humana institutione et litterarum studio 

«Non scholae, sed vitae discimus» 63 . 

«Aliquis vir bonus nobis deligendus est ac semper ante oculos ha¬ 
bendus, ut sic tamquam illo spectante vivamus et omnia tamquam 
illo vidente faciamus» B4 . 

«Numquam nimis dicitur, quod numquam satis discitur» cs . 

«Quemadmodum flamma surgit in rectum, jacere ac deprimi non 
potest, non magis quam quiescere; ita noster animus in motu est, eo 
mobilior et actuosior, quo vehementior fuerit» 56 . 

«Tandiu discendum est, quandiu nescias; si proverbio credimus, 
quandiu vivas» 57 . 

«Velle non discitur» 58 . 

«Cogita, quamtum nobis exempla bona prossint; scies magnorum 
virorum non minus praesentiam esse utilem quam memoriam» 69 . 

«Quemadmodum omnium rerum, sic litterarum quoque intempe¬ 
rantia laboramus: non vitae, sed scholae discimus» 60 . 


18. De ratione scribendi et stilo 

«Quae veritati operam dat oratio, incomposita esse debet et sim¬ 
plex» 61 . 

«Minus tibi accuratas a me epistulas mitti quaereris. Quis enim 
accurate loquitur, nisi qui vult putide loqui? Qualis sermo meus 
esset, si una desideremus aut ambularemus, illaboratus et facilis, 
tales esse epistulas meas volo, quae nihil habent arcessitum nec 
fictum» 62 . 


53. Sen., Epist., 106, 12. 

54. Sen., Epist., 11, 8. 

55. Sen., Epist., 27, 9. 

56. Sen., Epist., 39, 3; cf. J. Campos, La educacion de la concienda en Se¬ 
neca, in «Helmantica», 16, 1965, 399-428. 

57. Sen., Epist., 76, 3 

58. Sen., Epist., 81, 14. 

59. Sen., Epist., 102, 30. 

60. Sen., Epist., 106, 12. 

61. Sen., Epist., 40, 4; J. Oroz, Seneca y el estilo nuevo, in «Helmantica», 
16, 1965, 319-356. 

62. Sen., Epist., 75, 1. 

«Haec sit propositi nostri summa: quod sentimus loquamur, quod 
loquimur sentiamus: concordet sermo cum vita» 63 . 

«Oratio certam regulam non habet» 84 . 


VIII. SENECAE FAMA ATOUE MOMENTUM 

Magna fuit et firma Senecae philosophi gloria ejusque decursu 
temporum influxus et adjumentum. XIX saeculo post ab ejus caede, 
nunc magis in dies claret or \ Non defuerunt sane qui ejus nomen 
decusque obscurare voluerint: ita, exempli gratia, Fronto s6 , Aulus 
Gelius n7 , Dio Cassius liS , qui non semper de eo recte judicarunt ; im- 
mo ipse Quintilianus purgare se intendit ab objurgatione in eum ad¬ 
missa tamquam inimicum Senecae, cum ait: 

«Ex industria Senecam in omni genere eloquentiae distuli prop¬ 
ter vulgatam falso de me opinionem, qua damnare eum et invisum 
quoque habere sum creditus» 60 . 

Sed maxima pars scriptorum —tam antiquorum quam recentium— 
eum magnis prosecuti sunt laudibus et semel iterumque laudant. 
Pleni sunt libri, plenae sunt scholae, plenae bibliothecae praeconiis 
Cordubensis scriptoris. Ipsius vitae exempla et doctrina omnibus no¬ 
ta sunt et ubique terrarum celebrantur. 

Jam prius attulimus Taciti, Martialis, Juvenalis et ipsius Quitiliani 
testimonia clariora; sed alii scriptores eum etiam laudant. Columella 
«virum excellentis ingenii ac doctrinae» eum vocat 70 . Quintilianus 
haec de eo verba sine ambagibus profert: 

«Tractavit etiam omnem fere studiorum materiam. Nam et oratio¬ 
nes ejus et poemata et epistulae et dialogi feruntur. In Philosophia 
parum diligens, egregius tamen vitiorum insectator fuit. Multae in 
eo claraeque sententiae, multa etiam morum gratia legenda» 71 . 


63. Sen., Epist., 75, 4. 

64. Sen., Epist., 113, 13; cf. Bourgery, A., Seneca prosateur. Etudes litte- 
raires et grammaticales, Paris, 1922; Pittet, A., Vocabulaire philosophique de 
Seneque, Paris, 1937. 

65. Paul Faider, Etudes sur Seneque. Gand, 1921; A. Bourgery, Seneque 
prosateur, Paris, «Les Belles Lettres», 1922; Pierre Grimal, Seneque, sa vie , 
son oeuvre, sa philosophie, Paris, 1948. 

66. Frontonis opera, edit., Naber, pp. 155-156. 

67. Aul. Gell., Noctes Atticae, 12, 2. 

68. Dion. Cassii, 59, 19, 7. 

69. Quint., 10, 1, 123. 

70. Colum., De re rust., 3, 3. 

71. Quint., 10, 1, 129. 

Quae cum ita sint, jure chistiani scriptores fere omnes de Sene¬ 
ca optime senserunt et judicarunt. Tertulianus eum —ut jam prius 
dixi— «nostrum» ore rotundo appellat Vi . Lactantius eum habet ut 
«philosophiae principem» 73 et «omnium Stoicorum accuratissimum» 74 , 
eum deinde in omni re magistrum praedicat: 

«Qui volet —inquit— scire omnia, Senecae libros in manu sumat, 
qui morum vitiorumque et descriptor verissimus et insectator acer¬ 
rimus fuit» 75 . 

De eo denique ipse Lactantius haec memoranda verba libenter 
profert: 

«Quid verius dici potuit ab eo qui Deum nosset quam dictum est 
ab homine verae relionis ignaro...? Potuit esse verus Dei cultor, si 
quis monstrasset» 76 . 

Minutio quoque Felici, qui Frontoni adversus erat, Seneca nos¬ 
ter maxime placuit, a quo sententias quamplurimas hausit, quibus 
opera sua, illud praecipue cui nomen est «Octavius, illustraret et tan¬ 
ti viri auctoritate confirmaret 77 . 

Sanctus Hieronymus «nostrum» iterum vocat Senecam cum Ter- 
tuliano, cum de eo dicit: 

«Scripserunt Aristoteles et Plutarchus et noster Seneca de ma¬ 
trimonio libros» 78 . 

Sanctus Augustinus nunnulla Senecae opera legerat 70 , ex quibus 
sententias aliquando sumit 80 , Faustumque reprehendit quod parum 
Senecae opera legisset 81 . 

Sanctus Bernardus in epistulam ad Eugenium papam verba Se¬ 
necae mutuatur, ad ejus animum ad aspera levandum et contra diffi¬ 
cultates obvenientes firmandum 82 . 

Argumentum de gloria et momento Senecae philosophi prius jam 


72. Tert., De anima, 20, 1; cf. edit., Walzink, p. 28, 18. 

73. Lact., Instit. divinae, 1, 17, 3. 

74. Lact., Instit. divinae, 2, 8, 23. 

75. Lact., Instit. divinae, 5, 9, 19. 

76. Lact., Instit. divinae, 6, 24, 13-14. 

77. F. X. Burger, Ueber des Verhaeltniss des Minutius Felix zti dem Phi- 
losophen Seneca. Diss. Munich, 1904. 

78. Hieron., Adversus Jovinianum, 1, 49. 

79. Aug., Confess, 5, 6, 11. 

80. Aug., De civ. Dei, 6, 10. 

81. Aug., De civ. Dei, 5, 6, 11. 

82. Bern., Epist. CCLVI ad Eugenium papam (PL 182, 463). 

alii, et luculenter quidem, explanarunt ha ; sed opus non est omnia et 
singula testimonia colligere; haec tantum adjicere satis sit: 

Seneca noster ab Abelardo appellatur «summus inter universos 
philosophos morum aedificator» 88 et «maximus ille morum philo¬ 
sophus» 8r '. 

Alanus insulanus, hoc est, civitatis cui nomen est «Lille», eum ce¬ 
lebrat his versibus: «More suo Seneca mores ratione monet at Opti¬ 
mus excultor morum mentisque colonus» 86 . 

Godofredus Sancti Victoris haec clara verba de Seneca philosopho 
protulit: «Nostris ut temporibus propius accedam, quid tibi de Se¬ 
necae documentis dicam? Seneca Lucilio commendavit quaedam, 
quae vix Evangelio postponenda credam» 87 . 

Longior quam optaveram haec disquisitio de Senecae vita et doc¬ 
trina protracta est, cui tamen non possum finem imponere, nisi prius 
sententias afferam trium scriptorum majoris momenti, in quibus 
patet quid ipsi de Seneca nostro senserint. 

In primis Justus Lipsius Senecam inter alios commendat, ut, ad 
eorum imitationem, copia scribendi seu dicendi luxuria paulisper 
recidatur. En ipsius clarissima verba: «In primis suadeam Sallus¬ 
tium, Senecam, Tacitum et id genus brevium subtiliumque scripto¬ 
rum jam legi, quorum acuta quasi falce luxuries illa paulisper reci¬ 
datur» 88 . 

Paulus Faider, qui diu Senecae operam dedit, eum cum Vergilio 
confert, qui semper et ubique apud posteros in magno fuit honore 89 . 

Denique Marcellini Menendez Pelayo judicium afferamus, viri lit¬ 
terarum classicarum amantissimi, qui de Seneca haec habet: «Nul¬ 
lus est scriptor qui tot pulchras praebeat paginas, tot altas senten¬ 
tias, tot tamque optime inventa consilia; neque ullus, cujus opera 


83. P. Faider, Etudes sur Sin&que, Gand, 1921; A. Counson, L'influence de 
Seneque le philosophe, «Musee Belge», VII (1903) 132-158; K. D. Nothpurft, 
Studien zum Einfluss Senecas auf die Philosophie und Theologie des Mittelal - 
ters, Leiden-Koln, 1963; L. D. Reynolds, The Medieval Tradition of Seneca's 
Letters, Oxford, 1965. 

84. Abelardus, epist. VIII (PL 178. 297B). 

85. Abelardus, epist. XII (PL 178. 380B). 

86. Alanus de Lille, Anticlaudianus, i. 135-136. 

87. Godofredus Sti. Victoris, Pons Philosophiae, edidit P. Michaud-Quantin, 
«Analecta Mediaevalia Namurcensia», 8, (Namur, 1956), linea 409-412. 

88. J. Lipsius, Epistolarum centuriae duae, Lugduni, 1592. 

89. P. Faider, Etudes sur Seneque, Gand, 1921, p. 109: «Seneque partage 
aves Virgile, avec d’autres ancore —mais a tout predre, iis ne sont pas tres 
nombreux— 1’auguste privilege d’avoir toujours fait partie de la conscience 
latine». 

minus se praebeant ad cursivam quam dicunt lectionem; ubique in 
eo gemmas invenies, desunt tamen palae quibus insertae sint» 90 . 

Quod si haec allata documenta tibi non satis sint, ut hujus tanti 
viri momentum et gloriam admireris, bibliothecas adeas, ubi tot ab 
eo vel de eo scripta opera servantur. Indicem inspicias seu catalogum 
bibliothecae Britannici Musei Londinensis, omnium bibliothecarum 
quae in Europa sunt facile principis; in eo tituli seu indices eorum 
tantum operum quae ad Senecam philosophum spectant, quadra¬ 
ginta fere paginas implent 01 . Num majoris momenti aliud quaeris 
argumentum? 


Josephus Jimenez Delgado, C. M. F. 

In Universitate Salmanticensi Professor. 
SALMANTICAE (Salamanca) in Hispania. 


90. M. Men£ndez y Pelayo, Ideas Esteticas, Madrid, 1962, 3. a edic, de Obras 
Completas, vol. I, p&g. 205: «No hay escritor de quien puedan entresacarsc 
tantas paginas bellas, tantas sentencias nobles y tantas maximas felices. No 
hay otro tampoco cuyas obras, en conjunto, resistan menos la prueba de la 
lectura seguida. Dondequiera se encuentran joyas, faltales el primor dei en- 
garce». 

91. British Museum, General Catalogue of Printed Books . (Photolithogra- 
phic edition to 1955), vol. 219, s.v. Seneca (Lucius Annaeus), 33-84, London, 1964. 

Argumentum. Parva parvi psittaci femina, cuam- 
quam splendidam in cavea vitam agebat, illinc oc¬ 
casionem nacta fugit; eo tamen post diem noctem¬ 
que multis artibus revocata; quid senserit quidque 
timuerit socio hic narrans inducitur eique socius 
respondens . Littera F significatur; littera M, alter . 


Ut mutatus ades! Blando me nuper amore 
dulciloquisque tuis, memini, ruptisque loquelis, 
care, sequebaris; milii enim praedulcia verba 
numquam cessabas volitans muttire diuque 
mos tibi basiolis fuit olim rite fovere 
nec mihi displicuit tortum conjungere rostrum 
tecum perque jocum rixas iterare loquaces. 

Haec fuerunt, video. Cavea nunc solus in arcta, 
perstas meque oculis limis spectare videris, 
nec bene velle, prius qui talia... 


AI 


Perfida, cur haec 

quaeris me objurgans? Atemini quae gadia quaque 
furta incendebant nos, oscula, jurgia, rixas, 
quae domina illa sedens quandoque videbat ocellis, 
dum niveas telas digitis bene pingit acuque. 

At nunc irascor tibi. Tot post foedera amoris 
ac tot amicitiae conjunctae pignora, mente 
qua me crudeli potuisti linquere solum, 
vix patuere fores? Antiquas spernere curas 
te potuisse, mei atque oblitam, perfida, limen 
deserere hoc claustri, quod vitam utrique tegebat? 
Ut te vidi extra meque intus adusque teneri, 
si qua te arte sequi fugientem forte liceret, 
ferrea conatus duris sum effringere fila 
morsibus hinc illinc saliens, tenuesque patellas, 

cjueis domina inclusis fruges apponere et aecpior 
nobis mane canens submissa voce solebat, 
vellere tentavi, quo facto tramite possem 
alis te rapiciis contingere, teque vocavi 
ne fugeres ignara loci neu linquere dura 
me socium velles detentum in carcere. Frustra! 
Deserere at socium quo me tunc pectore es ausa? 
Quae libertatis rapuit te dira voluptas 
ut tantum auderes, tenuesque perosa penates 
temnere amicitiae munus certosque hymenaeos? 
Avertit quae saga tuos cantamine sensus? 

Quot quantosque animo sum passus, crede, dolores i 
Irascor tibi; nulla fides mihi habenda, jacentque 
omnia rupta mihi, quae jam fundamine firma 
esse putabantur. 


F 


Veniam (compesce furorem 
atque iram!) ipsa peto, nec tu praebere petenti 
hanc umquam abnueris. Quotiens, hac, frater, in arcta 
cum cavea essemus, trans tensa repagula ocellos 
converti cupidos lucis, qua cunta micabant, 
et liquidi caeli celerisque per aera motus! 

Tunc ipse audibas varios quos ]>ectore cantus 
jactarent volucrum prima sub luce cohortes, 
per ramosque fugas, strepitus, luctamina, amores, 
quamque expectarent aurorae lumina primae 
arboris in foliis mussantes undique, quique 
ante salutarent radiosque jubarque cadentis 
solis quam nidis se quisque absconderet aptis. 

Haec ego nonnumquam spectavi ardenter easque 
aere tam puro rebar nimis esse beatas 
et libertatis magno incendebar amore 
angebarque intus. Claro tunc gutture nullos 
heu poteram cantus effundere; tristis et aegra 
ipsa mihi atque tibi quandoque jacere videbar. 

Nescio quo pacto, cum plurima volveret icta 
mens, mihi silvarum patuerunt avia caelumque 
immensum, undarunt ventorum murmure rami 
eque solo virgulta udo viridantia passim; 
tranquillis undis ut flumina magna secabant 
utque avium cantus circum sonuere frequentes! 

Tliic nulla hominum vestigia forte patebant 
laetaque libertas sua jura tenebat ubique; 
illis majores terra caeloque fluentes 

nullis compedibus vinctos quaesisse putabam 
pabula et arcanum nemoris peragrasse virentis. 
Haec mecum, et tristi, credas, angore premebar. 
Cuique nitent libertatis sua praemia, quemque 
allicit illius species ut rumpere vincla 
audeat et morti numquam se opponere fortem 
addubitet. Fila, arcebant quae dura, volebam 
frangere ut aethereis fruerer fulgoribus atque 
tecum una possem peragrare silentia caeli. 

Ut domina incauta reseratam mente fenestram 
liquit, qua patuit via, libertatis amore 
tacta, statim aufugi: fugienti gaudia lumen 
praebuit, at polus ignaram me terruit altus 
teque iterum ex patulis ramis iterumque vocavi 
perdita, si auxilium ferres. 



E culmine voces 

audieram ipse, quibus me egressa illudere clausum 
velle videbaris; totis tum viribus usus 
ferrea conatus claustri subrumpere fila, 
ut me cepisset fugiendi caeca voluntas. 

Incassum haec studui. Coepi tum voce precari 
ne procul aufugeres, verum ad tua tecta redires; 
nam satis hinc illinc tenerae, superesse malorum. 

Quis tibi praeberet securae pabula? quisnam 
lactucae folium viridis suspenderet escam? 
in scyphulum quis aquam detersum infunderet? unde 
humectare gulam posses, detergere et udas 
pennas? Ouam timui ne praeda arrepta jaceres! 


F 

Non procul hinc aberam. Vellentem morsibus usque 
ferrea te aspexi casulae hujus claustra, statimque 
multum perdolui te deseruisse sodalem. 

Subsiliens ad te cupiebam accedere, verum 
hinc erat inspiceret qui memet in arboris umbra, 
illinc qui inspectam repens contingere vellet. 

Tunc alio fugi, at quidam puer usque petebat 
et catus aversam manibus me prendere pansis 
jam conabatur. Tenuit quin forte, sed illi 
arripere avulsam licuit tantummodo caudam. 

Post tenebrae cecidere nigrae. Puer ille remisit 

insidias fatisque meis me tradidit atris. 

Tunc turba alituum in sua deversoria currens 
in foliis latuit. Tua fessa relanguit ipsa 
vox; omnes strepitus sensim tacuere; silebant 
umbrae noctis: eram noctis sic perdita in umbris. 
Tunc desiderio tutae casulae hujus in umbra 
singultim in ramo deflevi sola, sub ala 
et caput involvens mecum suspiria duxi. 

Non sopor ille fuit, quali paulo ante fruebar 
tecum, frater amans; per noctem namque susurros 
audiban ignotos e fuscis surgere campis. 

Hinc baubabatur subter canis impiger, illinc 
rite canis respondebat vigili ore oculisque 
intentis agros peragrabat, falleret ullus 
ne dolus incautum. In caelo quot sidera crevi 
fulgere mirificis formis! Quae murmura rerum 
accepi auscultans noctem volitare per altam! 

Quin ruptum audivi gemitum bubonis et omen, 
qui sua capturus volitabat pabula. Turpis 
noctua complebat loca jam deserta mihique 
heu pavor adstrinxit miserae praecordia, ne quo 
tractus odore mei raperet me corporis hostis, 
unguibus et laniata feris rostroque tenaci 
ingluviem implerem spurcis cum muribus atque 
sordibus. Ut timui, tutam caveamque remorsa 
aerumnis iterum finxi mihi mente meusque 
ante stetit conjunx luctu compressus et ira! 

Tunc certum statui, vix alba aurora, tenebris 
pulsis, in caelo coepisset pandere primum 
lumen, vitassem si tanta pericula, spretis 
■ muneribus libertatis, mea tecta subire 
atque meam dominam carumque revisere amicum. 


M 

Numquid me censes fessum potuisse quiete 
more frui et longum cordis deponere fletum, 
essem qui solus, qui tanta pericla viderem 
cingere te, conjunx? Angebant multa soporem 
somnia et optabam lux surgeret alma, liceret 
si voces audire tuas, si victa redires 
ad me. Lux rediit. Vix notae murmura linguae 
auribus accepi, implevi clamoribus aedes 
ut domina ipsa, putans te velle in tuta reverti, 
artibus atque meis variis conatibus intro 

te allectam, subito praecluso limine, tandem 
incolumem huc trepidis manibus conjecerit. Atqui 
quantum opus ut caperet post noctis dura fugamque! 
Appositam Cererem tum rostro mandere inanis, 
humectare levis lactucae fragmine fauces 
optatumque aequor secura haurire... Sodalis 
quae tibi cura tui ? 


P 

Mitte objurgare receptam! 
Qui quales ventris latratus, haud tibi notum, 
semper et ignotum faciat fortuna benigna. 

Tu prius hos compesce; licebit quaerere posthac 
longe alia. 


M 

Ut sordes! Caudae jam nulla venustas. 


F 

Ne dubites, nam quam primum crescet mihi cauda, 
tulgebitque nova et majore indulta juventa. 

Mox ero quae fueram, dominae nec limina linquam. 
Hic semper tecum consumam tempora vitae. 

Nostra haec libertas, aedes ornare serenas 
et quandoque gula fractos formare canores. 


M 

At nunc |>osthabeas, quae nuper amara fuerunt. 
Jam sol descendit; circum loca cuncta quiescunt. 
Kxtremum placido solem sermone sequamur. 


F 

Ut vergente die juvat hic sermonibus uti 
tranquillis, dum cuncta optant tranquilla soporem! 

M 

Oscula junge; caput rostro scabe, cara; tibi ipse 
en scabere incipio sensim caput; incipe, sodes. 


F 

Incipio, caput inde sub ala operire necesse est 
atque oculos tutos velamine tradere somno. 
Umbrae descendunt; somni jam regna petamus. 


Josephus Morabito Professor 
Via T. Cannizzaro, 206. 
MESSANA (Messina) in Italia. 



DE STRABONE (64 


a. — 23 p. Chr. n.) 


Strabo geographus et historicus graecus anno 64 a. Chr. n. Amaseae 
in oppido Asiae Minoris (Cappadociae) ad mare Pontum sito ex fa¬ 
milia nobili natus est; priusquam Romam perveniret, in pluribus ur¬ 
bibus artes liberales didicit; Tarsi, ubi postea Paulus Apostolus lit¬ 
teris instituebatur, jam geographus ille celeberrimus optimis scholis 
utebatur; praeceptores praecipui disciplinam grammaticam eum do¬ 
cuerunt atque philosophiam Stoicam et Peripateticam, cujus doctri¬ 
nae non pauca vestigia etiam nunc in Geographia inveniuntur; Strabo¬ 
nis magister grammaticae fuit Aristodemus ex oppido Nysa (14,1,48) 
et Tyrannio ex urbe Amiso (12,3,16); unus e doctoribus philosophiae 
luit Xenarchus Seleuciae versans Peripateticus (14,5,4); aequales Ro¬ 
mani Strabonis Asiani fuerunt poetae Vergilius (70-19 a. Chr. n.) et 
Horatius (65 a. — 8 p. Chr. n.) praeterea Livius (59 a. — 17 p. Chr. n.) 
rerum ab Urbe Condita scriptor; Hyginus (64 a. — 17 p. Chr. n.) custos 
bibliothecae Palatinae; Strabo et Livius Augustum principem Corin¬ 
thi simul adierunt; circa annum 23 p. Chr. n. Strabo imperatore Ti¬ 
berio (14-37 p. Chr. n.) mortuus videtur esse. 

Strabo primo studiis historiae deditus 43 libros scripsit, qui «his¬ 
torica hypomnemata» vocabantur et res gestas post Polybium (c. 201— 
120 a. Chr. n.) narratas complectebantur; maxime gloria expeditionis 
Alexandri Magni (336-323) oblectatus est; fortasse hunc regem cum 
Augusto imperatore (37 a. — 14 p. Chr. n.) in opere historico compa¬ 
ravit, neque abest opinio Strabonem quasi praecursorem Plutarchi (45- 
120 p. Chr. n.) vitarum parallelarum fuisse; Strabo enim confitetur 
in historicis commentariis ea sola commemorari, quae sunt illustrium 
virorum ac vitarum exiguis atque ingloriis rebus hominibusque omis¬ 
sis; et illos commentarios composuit utiles ad moralem atque civi¬ 
lem (idest: politicam) philosophiam (1,1,23). 

Strabo adductus exemplo Polybii geographiam permagni fecit 
atque opus quoque proprium de hac disciplina composuit, ubi « aitio - 
logikds» et « aristotelizon » Strabo ipse mirum in modum cognoscitur 
et librum amplum vel philosophum confecit, quamquam scholae Stoi¬ 
cae majore voluntate necnon persuasione adhaerebat; permulta iti- 

nera fecit, ut suis oculis terras urbesque conspiceret vereque descri¬ 
beret, od quid auctoritate magistratuum Romanorum nisus poterat 
exsequi, quoniam homo nobilissimo loco natus ditissimusque erat 
atque imperio Romano semper favebat. 

Philosophando enim sibi persuasit potentiam ac disciplinam exer¬ 
cituum Romanorum majore firmitate ac stabilitate uti quam omnes 
reges orientales; duas partes philosophiae potissimum colebat dis¬ 
tinguendo ethicam et politicam, quo discrimine se magis ad vitam 
activam quam speculativam inclinare manifestabat; qua de causa his¬ 
toria et geographia summo jure in scientiis politicis queunt numera¬ 
ri; Plato apud Strabonem non jam multum valebat, quod ille vir Athe¬ 
niensis neque ad historiam neque ad geographiam quidquam attri¬ 
buit neque «realista» fuit; Aristoteles autem saepius laudatur, quod re 
vera magis physicus quam mere sapiens res naturales tetigit; unde 
merito Strabo quoque «aristotelizon» potest appellari; sicut Polybius 
sententias Panaetii Stoici adamabat, ita Strabo Posidonium doctissi¬ 
mum Stoicorum sectabatur, qui ipse quoque historias conscripsit et 
itinera longissima subiit; uterque-(Polybius et Strabo) animo reli¬ 
gioso tantopere affectus erat, ut ille Graecus Fortunae ( = tuche), 
Asianus contra fabulis deorum ( = mythis) crederet. Strabo denique 
culturam Augusteam non labris, sed imo pectore recepit et reprasen- 
tavit; Artem Horatii (69 a. — 8 p. Chr. n.) Poeticam cognovisse vide¬ 
tur; idem Asianus nobilis cum Seneca philosopho conferri potest; 
uterque enim fuit Stoicus, rebus naturalibus et philososphiae natu¬ 
rali operam navans, ultro morali doctrina occupatus, rerum politica¬ 
rum diligens, consuetudine imperatorum usus, operibus scriptis lit¬ 
terarum memoriae dignissimus, ad Augusteum aevum pertinens; Pli¬ 
nius (23-79 p. Chr. n.) a quo «Naturalis Historia » compilabatur, mul¬ 
tas partes geographicas exhibet, quae cum Strabonis notitiis propter 
fontium quaestionem comparari atque disputari possunt. 


Strabo cum Plutarcho quoque conecti potest, quod Asianus ad 
initium, Chaeroneus ad terminum temporis Augustei spectare videtur 
et utriusque elocutio hellenistica potest judicari; postremo Strabo 
cum Ammiano Marcellino conjungatur, quia uterque in historiis abun¬ 
de geographiam adhibuit et Asianus Roman Aeternam laudavit; etiam 
Strabo, ut erat « polymathes» et «polyhistor », in illis philosophis nu¬ 
merari potest, qui « historiae causa», id est: explorandi gratia, multa 
et longissima itinera fecerunt, quemadmodum Thales, Pythagoras, 

Democritus, Plato, ceterique; sed Strabo narrationes priorum auc¬ 
torum inter se comparavit, judicavit, verisimiliorem doctrinam con¬ 
stituit, tertimonia mercatorum et emptorum et auctoritatum milita¬ 
rium peregrinantium postremo adhibuisse videtur; qua de causa opus 
non perfecit. 

Sententiae universales ad extremum in Strabonis «geographia» 
ejusdem prope generis sunt atque illae quae, ut opinor, in ejus quo¬ 
que « historia » prolatae sunt; etenim quilibet fere scriptor rerum sen¬ 
tentiis communissimis tamquam conclusione et epiphonemate mag¬ 
nae vocis uti solebat, quae quasi praecepta moralia vitae recte admi¬ 
nistrandae etiam ad principes juvenes educandos spectabant; ecce jam 
hoc loco illae sententiae: 

Strabonis geographica ediderunt Carolus Mueller et Fridericus 
Duebner Parisiis (editione Didotiana) 1853. 


admirationis vacuitatem... prae¬ 
dicat Democritus ceterique philo¬ 
sophi omnes, quae vicina et cog¬ 
nata est animo intrepido et 
imperturbato et impavido (1,3,21); 
omnia aenigmata antiquorum di¬ 
ligenter dissolvere non est lacile 
(10,3,22); ad amicitiam conducit 
quidquid a mensarum libationum, 
domorum communitate proficis¬ 
citur (9,3,5); et in actionibus et 
in sermonibus multa sunt de 
eorum genere, quae subito ad 
animum accidunt (12,3,27); opor¬ 
tet ea sequi, quae majore ex par¬ 
te approbantur (8,3,31); aqua non 
sicut terra est solida, sed ipso 
suae gravitatis momento in terra 
fertur (1,3,12 fin.); arma haben¬ 
tium est aliquando melior condi¬ 
cio, si non vincantur multitudine 
(2,5,26); hominum audacia cum 
omnia alia tum etiam navigatio¬ 
nes non veretur temptare (17,3, 
20); qui contendit eos solos scire, 


qui viderint, is auditus in judi¬ 
cando tollit officium, ad scien¬ 
tiam parandam longe visu melius 
(2,5,11 fin.); apud barbaros vi 
quam facundia plus efficitur (9, 
2,2); hominem civilem non eum 
vocamus, qui prorsus ineruditus 
sit, sed qui disciplinae encyclo- 
paedicae et consuetae elementis 
liberalibus et philosophis institu¬ 
tus sit (1,1,22); haec ipsa novitas 
rei hominem cognitionis cupidum 
facit (1,2,8); cupidus cognitionis 
est homo (1,2,8); crepuscula sunt 
frigidissima, et quidem vesperti¬ 
num matutino frigidius, quod noc¬ 
te appetente frigus intenditur, de¬ 
cedente remittitur (9,2,41); neque 
enim dare multa potest, qui ha¬ 
beat pauca, neque habere multa 
quisquam, qui accipiat pauca; sed 
si utrumque conjungatur, vicissi¬ 
tudo locum habet (9,2,40); omne 
quod mentem corrigit, deis vici¬ 
num esse statuitur (10,3,10); ho- 

mines tum maxime deos imitan¬ 
tur, cum beneficia conferunt vel 
potius: cum felices sunt; id 

autem fit gaudendo, dies festos 
celebrando, philosophando, mu¬ 
sicam tractando (10,3, q ); quanto 
majus est id quod dividitur, tanto 
etiam grandiora fieri segmenta 
par est (2,1,30 fin.); antiqui divina 
in majore honore et veneratione 
habebant (16,2,38); divitiae quo¬ 
niam invidiae sunt obnoxiae, dif¬ 
ficulter custodiuntur, etiamsi sa¬ 
crae sint (9,3,8); quattuor illa 
corpora, quae elementa vocamus, 
sphaerica esse traduntur (1,3,12); 
in minutioribus rebus errare con¬ 
tingit non vulgares modo homi¬ 
nes, sed etiam eos, qui plus ce¬ 
teris sapiunt; in multum discri¬ 
minis habentibus rebus scientior 
vir non perinde facile aberraverit 
atque rudis, ideoque doctiori ce¬ 
lerius creditur (2,1,8); is, qui 
modesto modo eruditus est, ratio¬ 
ne non prorsus potitus consuetu¬ 
dinem a pueritia receptam sequi¬ 
tur (1,2,8); experientia etiam 
difficillima quaeque superat (5,1,6 
fin.); grammatici dum fabellas 
adducunt, non tam solvunt quaes¬ 
tiones, quam rationes comminis¬ 
cendo indulgent (13,1,69); fabula 
est narratio quaedam novarum 
rerum (1,2,8); fabula non ea 
narrat, quae jam exsistunt, sed 
alia a rebus praesentibus diversa 
(1,2,8); amor fabularum aditum 
ad cognitionem parat (1,2,8); si 
admirabilia et portentosa fabulis 
admiscentur, voluptas augetur, 
quae medicamenti instar amorem 


discendi excitat (1,2,8); homines 
mediocriter instituti similiter (ac 
rudes) fabulis oblectantur (1,2,8); 
primo fabularum fictio, deinde 
historia rerum gestarum, postre¬ 
mo philosophia ad institutionem 
puerorum prodiit (1,2,8); fabulae 
finis est voluptas et terror (1,2, 
17); multa vetusti scriptores 
perhibent commenticia ob fabu¬ 
larum scriptionem adsueti men¬ 
dacio, quae causa etiam est, cur 
de iisdem rebus inter se parum 
eis conveniat (8,3,9); etiam viri, 
qui vitam agendo agunt, fabulas 
cognoscere student propter earum 
famam et jucunditatem (1,1,19); 
homines antiqui sub involucro 
quas habebant de rebus natura¬ 
libus sententias proponebant et 
disputationibus semper fabulam 
addebant (10,3,22); antiqua falsa 
et portentosa vocantur fabulae 
( 11,6,3); fabulas probaverunt... ci¬ 
vitates ac legumlatores utilitatis 
causa et ad naturalem respicien¬ 
tes animalis ratione praediti af¬ 
fectionem (1,2,8); Homerus veris 
eventibus fabulas adjecit, quibus 
elocutionem suavem et ornatam 
redderet (1,2,9); feriae animum 
ab humanis occupationibus abs¬ 
trahunt atque (ideo) hoc modo 
animum ad deum convertunt (10, 
3,9); raritas facit, ut fides minus 
facile adhibeatur (11,11,5); saepe 
evidentia et omnium consensus 
plus fidei quam instrumentum 
meretur (2,1,11); ridiculum est, 
quod dissentientes eo minus pu¬ 
tat (aliquis) fidei mereri, quo ma¬ 
gis discrepant (2,1,8); neque mi¬ 
rum est, esse aliquid credibili alio 

credibilius aut eidem alia in re 
fidem adhiberi in alia derogari, 
ubi ab alio (irinius aliquid affer¬ 
tur (2,1,8); plerumque fidei pluri¬ 
mum habetur iis, qui maxima 
gloria, aetate, experientia prae¬ 
stant (8,3,22); magnarum figura¬ 
rum partes sensus (visus) cernit, 
totum (earum) intellectus ex vi¬ 
sis componit (2,5,11); praestat 
fateri figurarum, quae geometri¬ 
cis figuris non respondent, non 
facile posse tradi circumscriptio¬ 
nem (5,1,2 fin.); dicuntur funda¬ 
menta (scientiae) sine hypolhesi- 
bus aliunde pendentibus existere, 
immo ex se ipsis conjuncta esse 
atque in se ipsis principia et de¬ 
monstrationes de se ipsis conti¬ 
nere (2,5,2); furor instinctum in¬ 
spirationemque divinam quandam 
habere videtur atque ad fatidi¬ 
cum genus accedere (10,3,9); mul¬ 
tarum rerum cognitio, qua sola 
opus geographiae confici potest, 
non est nisi ejus, qui divinas hu- 
manasque res contemplatur, qua¬ 
rum rerum scientiam philoso¬ 
phiam definiunt (1,1,1); utilitas 
geographiae varia, quae partim 
ad negotia civilia actionesque 
principum virorum pertinet, par¬ 
tim ad cognitionem caelestium et 
terrestrium, designat eundem vi¬ 
rum, qui de arte vitae ac de bea- 
titudine cogitat (1,1,1 fin.); qui 
primi geographiam attingere ausi 
sunt, ii philosophi fuerunt (1,1,1); 
Helvetii, viri auri quidem divites, 
pacem tamen colentes (7,2,2); his¬ 
toria veritatem requirit, sive pris¬ 
ca ea sive nova est; monstra aut 
nulla admittit aut raro (historia) 


(11,6,3); historiae finis est veritas 
(1,2,17); ignis motus sicut aliorum 
multorum flatuum ordinem non 
habet nobis manifestum (16,2,43); 
omnino praeterire aliquid non est 
ignorantiae indicium (1,2,30); ne¬ 
que imitamenta exemplaribus 
primigenis neque recentiora anti¬ 
quioribus priora sunt (10,4,18); 
imperatores ipsi quidem omnia 
agunt, non ubique tamen adsunt, 
sed permulta aliorum opera perfi¬ 
ciunt nuntiis credentes et pro re¬ 
bus auditis mandata convenientia 
huc illuc mittentes (2,5,11); tota 
et singulae partes mutantur pro 
imperio eorum, qui rerum po¬ 
tiuntur (9,5,4 fin.); non habere, 
quod dicas, idem est atque cohi¬ 
bere affirmationem; is in neutram 
partem inclinat; at qui jubet ita 
haec relinqui, ut habent antiqui, 
is quidem eo inclinat (2,1,11); 
praecipue circa contractus et pe¬ 
cuniarum acquisitionem commit¬ 
tuntur injuriae (7,3,4); rei inso¬ 
lentia sensum turbat et arguit 
naturalium effectorum totiusque 
vitae imperitiam (1,3,16); intellec¬ 
tus ex iis, quae sensus suppedi¬ 
tant, notiones in animo effingit; 
figuram enim, colorem magnitu¬ 
dinemque pomi, tum odorem, 
tactum et saporem sensus indi¬ 
cant et ex his (notis) intellectus 
notionem pomi componit (2,5,11); 
jucundum est, quod nunc novum 
est et quod antea nemo scivit 
(1,2,8); jus quidam definiverunt 
potentioris esse commodum (1,1, 
18); bonis reguntur legibus non 
ii, qui omnem calumniae locum 
volunt praecludere, sed qui leges 

simpliciter scriptas omni cura 
tuentur (6,1,8 fin.); quicumque 
litterarum et disciplinae rudes 
sunt, quodammodo pueri sunt 
atque eadem ratione puerili tabu¬ 
las amant (1,2,8); luxuria homi¬ 
num videtur in aeris et aquae 
temperiem culpam referre; atqui 
non haec causam luxuriae prae¬ 
bent, sed divitiae et victus intem¬ 
perans ratio (14,2,16); maris nulla 
est declivitas (1,3,7); Massiliae 
omnes ingenio praediti ad elo¬ 
quentiam et philosophiae studium 
se conferunt (4,1,5); administri 
Musarum sunt omnes eruditi (10, 
3,10); natura disciplinarum exa¬ 
minanda est, quae ex musica prin¬ 
cipium sumit (10,3,9 fin.); musi¬ 
ca... cum deo nos conjungit (10, 
3,9); morum formatio musicae 
attribuitur (10,3,10); quaelibet 
species musicae opus deorum est, 
ut opinantur Plato et Pythagorei 
(10,3,10); mundum per harmo¬ 
niam compositum esse Plato et 
Pythagorei autumant (10,3,10); ad 
res immutabiles nemo normas et 
mensuras adhibuerit mutabiles 
neque iis quae subinde aliter ali- 
terque habere possunt, utatur in 
iis tractandis, quae per se sunt 
neque varietatem admittun*: (2,4, 
7); propinquiora semper sint no¬ 
tiora necesse est (1,1,16); mystica 
sacrorum occultatio majestatem 
numini attibuit imitans ejus na¬ 
turam quae sensus nostros effu¬ 
git (10,3,9); oratione persuadere 
non est regium munus, sed artis 
rhetoricae (9,2,40); oratoria pru¬ 
dentia in oratione versatur (1,2, 
5); quae gentes vivunt in regione 


felici, eae pacis sunt studiosae; 
quae autem incolunt loca sterilia 
aut incommoda, pugnaces sunt ac 
fortes; ita fit, ut mutua utrimque 
beneficia accipiantur, dum hi ar¬ 
ma ad defendendum accommo¬ 
dant, illi terrae fructibus, artibus 
et morum institutione hos adju¬ 
vant; etiam manifesta sunt ex 
mutua parte damma, cum altera 
pars alteri non fert opem (2.5,26); 
majore peritiae praemia et gra¬ 
viora imperitiae damna sunt (1,1, 
17); philosophi... temperantiae 
justitiam proximo loco apponen¬ 
tes vitam alienis non indigentem 
et frugalem imprimis affectave¬ 
runt (7,3,4); scientia rerum divi¬ 
narum humanarumque est philo¬ 
sophia (1,1,1); philosophia nisi ad 
paucos non pertinet (1,2,8); phi¬ 
losophia politica plerumque circa 
principes versatur (1,1,18 fin.); 
Plato et Pythagorei philosophiam 
tamquam musicam nominaverunt 
(10,3,10 initio); antiqui poeticam 
dixerunt primam quandam esse 
philosophiam, vitae a prima aeta¬ 
te formatricem, quae morum, af¬ 
fectuum actionumque rationes nos 
voluptate comitante doceat (1,2, 
3); fieri non potest ut turba mu¬ 
lierum et quaelibet multitudo vul¬ 
garis oratione philosopha excite¬ 
tur et ad religionem, pietatem, fi¬ 
dem colendam provocetur (1,2,8); 
physica est scientia fundamenta¬ 
lis (2,5,2); quod simul et impletur 
et evacuatur, quantum usus fla¬ 
gitat, id semper est plenum (9,2, 
40); Homeri poema omnes scrip¬ 
tum philosophicum esse censent 
(1,2,17); bonus poeta fieri non po¬ 
test, qui non prius vir bonus ex- 

stiterit (1,2,5 fin.); Stoici nostri 
solum sapientem esse poetam af¬ 
firmaverunt (1,2,3); Eratostbenes 
dicebat omnem poetam ad aelec- 
tandum, non ad docendum ten¬ 
dere (1,2,3); non verum est quod 
Eratosthenes dicit omnen poetam 
oblectationem, non finem docendi 
appetere (1,1,10); poetae ornandi 
gratia omnia templa lucos appel¬ 
lant etiam arboribus carentia (9, 
2,33); prudentissimi eorum, qui de 
rebus poeticis aliquid locuti sunt, 
poeticam primam quandam philo¬ 
sophiam vocant (1,1,10 fin.); ve¬ 
teres poeticam formandis ad vir¬ 
tutem cujusvis aetatis moribus 
sufficei'e opinabantur (1,2,8); poe¬ 
tica vulgo utilior est, quae etiam 
theatra complere possit (1,2,8); 
ubi de providentia et fato dispu¬ 
tatur, multa inveneris alioqui in 
rebus humanis ac naturalibus, de 
quibus diceres praestitisse alio 
quam hoc modo ea fieri (4,1,7); 
opus providentiae testimonio esse 
putari potest loca non fortuito, 
sed ratione aliqua disposita esse 
(4,1,14); ex aspectu deprehendi¬ 
mus suffocatricis cujusdam affec¬ 
tionis speciem... divina id fit pro¬ 
videntia ut par est in divinis fu¬ 
roribus (13,4,14); providentiae est, 
quod, cum ornatrix sit et pluri¬ 
marum rerum opifex, in primis 
animalia creare voluit, utpote 
quae longe ceteris antecellant, at¬ 
que horum ipsorum praestantissi- 
ma: deos atque homines, quorum 
gratia cetera constituta sunt, deis 
itaque caelum, hominibus terram 
incolendam dedit, quae duo mun¬ 
di extrema sunt (17,1,36); pueri 


aetate progressi duci ad ipsarum 
rerum disciplinam debent, quod 
jam intellegentia corroborata sunt 
neque blandimentis cordium egent 
(1,2,8); veteres institutionem pue¬ 
rilem usque ad perfectam aetatem 
produxerunt (1,2,8); purpura, in¬ 
signe regii generis (14,1,3); in 
magna quantitate exiguae nullus 
est locus (2,5,18); ubi sensu ali¬ 
quid deprehendere non licuit, 
ratio idem demonstrat (1.1,8); dif¬ 
ficulter redarguuntur, quae de 
longe dissitis narrantur (11,6,4); e 
rationibus futiliter contradicentes 
refellendi haec quoque una est 
(ratio), cum ipsam eorum senten¬ 
tiam, qualiscumque ea est, osten¬ 
dimus nobiscum facere (2,1,19 
fin.); maxime omnium posse reges 
dicimus ideoque etiam dynastas 
eos a potentia appellamus (9,2,40); 
reges possunt ducendo, quo vo¬ 
lunt, multitudinem idque vel per¬ 
suadendo vel cogendo (9.2,40); 
reges beneficiis potissimum per¬ 
suadent (9,2,40); reges persuadent 
quidem beneficiis, armis autem 
cogunt; utrumque horum pecunia 
venale est; nam et exercitum ma¬ 
ximum habet, qui eum alere po¬ 
test; et plurima beneficia praebe¬ 
re potest, qui maximas possesio- 
nes habet (9,2,40); regium persua¬ 
dendi genus (vel: regiam suadam) 
dicimus, cum beneficiis ducunt et 
alliciunt ad ea, quae volunt (9,2, 
40); reipublicae forma et figura 
est lex (1,1,18); sol medicamen¬ 
tum frigoris est (9,2,41); quanto 
majore studio quis de rebus illus¬ 
tribus scribit quantoque plures 
sunt, qui de iis aliquid disseruc- 

runt, tanto magis est obnoxius re¬ 
prehensioni, si quis historiam non 
teneat (9,1,19); vincit utilitas (5, 
3,5); quotquot Alexandrum comi¬ 
tati de rebus ejus gestis aliquid 
scripserunt, ii admiranda veris 
antehabuerunt (15,1,28); raro vir 
seorsum vivens, qui... cultus deo¬ 
rum festosque dies ac supplicatio¬ 
nes curat, invenitur (7,3,4); poetae 
virtus hominis cum virtute con¬ 


juncta est (1,2,5); qui nullum vir¬ 
tuti ac prudentiae atque iis quibus 
ista comparantur doctrinis stu¬ 
dium impendit, is neque vitupe¬ 
rare quidquam recte neque lau¬ 
dare neque judicare potest, quae¬ 
nam facta sint digna memoria 
(1,1,22); ad civilem socialemque 
vitam commodatiores sunt horae 
cenandi et prandendi (15,1,53). 


Dtor. Aemilius Orth (t) 



DE RE COSMONAUTICA 

(pars aitera, quae priorem, in n. 196 editam, sequitur) 


XXIV. — Quarto idus aug. a. MCMLXVI — Machina, seu specil¬ 
lum (italice: «sonda»), cui nomen «Lunar orbiter», a Foederatis Ame- 
ricae Civitatibus per aetherea spatia, ut aliquot circum lunam orbes 
compleat, summo studio consilioque adhibito, propellitur. Eadem 
machina, instrumentis variis una cum capsula, imaginibus luce im¬ 
primendis, instructa, octavo exacto die, cum ad lunae superficiem 
magis ac magis appropinquaverit, summi lunaris soli imagines, pas- 
sim impressas, in terram missura aestimatur, quae cujusque legio¬ 
nis descriptiones demonstrent ad quoddam aethereum vehiculum 
appellendum aptissimae. — Undevicesimo enim exacto die, ex quo in 
spatia projecta machinula est, omnia eidem commissa prorsus per¬ 
fecta esse videntur, praesertim cum quaedam ipsius lunae partes sint 
plane repraesentatae, quae adhuc ignotae omnino erant. 

XXV. — Pridie idus septemb. a. MCMLXVI — Americani cives, 
Charles Conrad et Richard Gordon, intus in capsa, quam «Gemi¬ 
ni XI» dicunt, inclusi, in sublime proiciuntur spatium, ut se in mis¬ 
sile «Agena», duas ante horas praemissum, collineent, quin etiam 
eidem «Gemini» capsae inhaereant: id prius agendum quam perfi¬ 
ciatur orbis primus. Iisdem in animo est alterum, e capsa egressum, 
totam horam dimidiamque spatiari; alterum, deinceps, ex fenestella 
prominentem, machinulam quandam tractare, quae stellarum ima¬ 
gines lucis ope imprimat. Praeterea, ambo se rursus in capsam re¬ 
versos, elatius perrecturos usque ad millesimum trecentesimum sep¬ 
tuagesimum km. — Postremo, tertia peracta die, Oceani aequora 
versus capsam, ex missili «Agena» sejunctam, redituros, per adaper¬ 
tilem umbellam leviter labentes. Omnia equidem ipsa ratione ipsoque 
loco ac tempore, quibus erant sapienti consilio excogitata, perfecta 
conspici potuerunt, decimoseptimo kal. octob., deminuto tantum spa- 
tialis morae tempore. 

XXVI. — Tertio idus nov. MCMLXVI, spatialis cella, «Gemini XII» 
appellata, cives americanos transportans, est in altum, trans aethereas 
regiones, propulsa; id praecipue persequendum propositum: ut in mis¬ 
sile, «Agena» appellatum, aliquantum antea e terrestri statione pro¬ 
pulsum, collineet, cum ipso etiam se conjungat; quod enim eundem 
felicem obtinet exitum, ac priora jam nacta experimenta fuerunt. 
Cosmonauta Aldrin, e capsi fenestella ipso suo prominente trunco, 
variarum cosmi rerum imagines, luce impressas exprimit, vel ipsam 

solis imaginem in quadam spatii regione, quasi ex industria eadem 
hora deficientis. Post duas fere horas, dum «Gemini» adhuc missili 
«Agena» arcte adhaeret, idem cosmonauta, per funiculum chalybe 
teretem, e cella iterum egressus, inania peragrat plus quinque horas, 
summa facta. Ouatuor peractis diebus, quorum pars in variis ma¬ 
chinalis artis negotiolis conficiendis est consumpta, cella «Gemini XII» 
una cum cosmonautis, e missili «Agena» demum sejuncta, per ada¬ 
pertilem umbellam Oceani aequora tangit. 


XXVII. —- Decimo kal. jan. MCMLXVII — Machinulam, seu spe¬ 
cillum (vulgo, italice «sonda») russici rei cosmonauticae periti, post 
inrita superiora experimenta semel iterumque effecta, in aethera 


tandem propulerunt, quae ad superficiem lunarem leniter appulit: 
capsula eidem innexa, aliquot post horas quam lunare solum tetigit, 


complures imagines, ope. lucis impressas, in terram misit; ex quibus 


colligi potest summum lunae solum esse plerumque pervium, etsi 


passim rimosum atque hiatibus frequens, vulcania eruptione effossis. 


XXVIII. — Quinto decimo kal. maj. MCMLXVII — Machina aeria 
tripedalis, «Surveyor III» dicta, ab americanis, rei cosmonauticae 
peritissimis, propellitur, quae subtilius experiatur quid et quale sit 
lunare solum. Cum autem, antequam in aethram ferretur, eadem 
machina tria milia librarum ponderis superasset, mox, ubi pri¬ 
mum ad lunae superficiem appulerit, tertia saltem parte, ob mino¬ 
rem gravitatis ac ponderum vim, ipsa ponderis profecto minuetur. — 
Ut hujus, proximi Terrae, satellitis majore tandem studio excavatio, 
quam dicunt, perficiatur, extremo cuidam machinae brachio, quod 
protrahi aut contrahi valeat, cava quaedam palmula adaptata geri¬ 
tur, ad humum effodiendam, volvendam, eandemque, si forte dura 
inveniatur, frangendam. Quoniam, vero, jampridem, per superiores 
speculatrices machinas, cognosci potuit lunae solum ejusmodi con¬ 
dicione constare, qua capsus vel maximus ad lunares oras appellere 
possit, reliquum demum est ut rectius perspiciatur utrum arenosa 
an pumicea, vel potius lapidea constare videatur humus. — Altera 
peracta die, post septuaginta fere volatus horas, omnia, quaecum¬ 
que eidem machinae mandata fuerant, optime cesserunt. Effossae 
deinceps sub lunari superficie partes, quas praedicta machinae pal¬ 
mula adunca reppererit atque collegerit, perspicuae eruditorum men¬ 
ti quam primum subigentur: quorum judicium eo pluris aestimabi¬ 
tur, quod extremum machinae brachium cujusdam vulcanii crateris, 
cujus in clivo se leniter eadem machina posuerit, materiem interio¬ 
rem extraxerit. Colligi demum potest et ex imaginibus, lucis ope im¬ 
pressis, et ex reperta ac perspecta materie, lunae solum satis solidum 
videri, ut capsus, vel admodum ponderosus, ad ejus oras appellere 
et ubique ejusdem soli se deponere possit. 

XXTX. — Decimo kal. maj. MCMLXVIT — Quidam capsus, «So- 

yuz I», seu «Unio» dictus, nova forma confectus, complura milia li¬ 
brarum pondo (vulgo, italice = tonnellate), a russico cosmonauta, 
cui nomen Vladimir Komarov, gubernatus, est in aetherea spatia pro¬ 
pulsus. Idem Komarov, aeronavium classis praefectus, jam alias, cui¬ 
dam minoris ponderis capso, «Voskhod I», seu «Aurora» dicto, cum 
duobus aliis sociis impositus, iter per aetheris inania fuit superiore 
tempore aggressus, mense scilicet octobri, a. MCMLXIV (v. quae sub 
eodem mense annoque superius diximus). Eundem autem capsum al¬ 
ter, mox forsan et tertius, ex peritissimorum rei cosmonauticae vi¬ 
rum consilio deinceps secuturus erat, cum primo, circum terram ad¬ 
huc volante, congressurus; sed repente, ex jussu —ut verisimile vi¬ 
detur— e terra captato, aut —rectius— propter quandam ejusdem 
capsi partem gravi menda affectam, ipse cosmonauta, a volatu desis¬ 
tens, descendere coepit; verum, res, heu, male cessit, quia, cum jam 
nec aeronavem gubernare nec adapertili umbella uti posset ob im¬ 
plicatos ejusdem funiculos, acerbo fato, praeceps ex alto in terras 
dejectus, perfractis membris, obivit. 


XXX. — Pridie idus jul. a. MCMLXVI1, hora post meridiem fere 
altera, ex ingenti apparatu apud quandam Foederatae Americae Ci¬ 
vitatum regionem vulgo «Cape Kennedy» dictam, constituto ad ma¬ 
chinas speculatorias vel, interdum, ad ipsos animantes, et homines et 
bestias, in aetherea spatia propellendos, quoddam machinamentum, 
seu specillum (vulgo, italice «sonda»), cui nomen «Surveyor IV», est 
feliciter propulsum. Idem, tripedali forma, in quadam praevisa lunae 
plaga leviter se positurum viri cosmonauticae rei peritissimi adfir- 
mant, quae «Sinus Medii» appellari solet quaeque septingentos km. ab 
altera distat, «Procellarum Oceanus» dicta, ubi se leviter antea 
(XIII kal. maj. superioris anni) «Surveyor III» se posuit. Est autem 
metallica palmula, seu brachio prehensanti, instructum; instrumen¬ 
tum, insuper, magnetica vi praeditum, et «telethecam» gestat, nempe 
capsulam imagines variorum lunae locorum luce impressas in terram 
transmissuram. 

Lunarem superficiem «Surveyor», ex communi eruditorum aes¬ 
timatione, sextodecimo kal. aug., ad quartam post mediam noctem 
horam, ac semissem (ital. temp.) attigerit. 

Exacta, heu, tamen, et hora et ipsa die, qua machina «Surveyor IV» 
ad lunare solum, ex praefata peritorum aestimatione, appulsura erat, 
cum jam nullum indicium sonorum per aethercas undas esset prorsus 
exceptum, eandem, lunae ocius praeviso appropinquantem, in 
corpuscula per diruptionem discissam, aut contra asperiorem lunae 
oram per ictum violentum diffisam esse, colligi facile potest. 

IN COSMONAUTAM RUSSICUM 
(fato correptum acerbo) 


Qui modo, ceu fultus pennis, impune volabat, 

In terras, captus morte, redivit iners; 

En, viridantis adhuc pergrato flore juventae, 

Machina, non animans, dempsit, iniqua, virum 
Ipsa tamen per se scelus an videatur inire? 

Non homo fecit eam, mentis et artis ope? 
Quin etiam super ut nubes, ut et astra mearet, 
Quidque sui melius navita sponte dedit. 

At melior pars yion animae tribuatur oportet? 

Viva, subacta, manet...; machina, victa, jacet! 
Nata per humanum studium, velut arbitra fati 
Machina facta siet vel quod in orbe rotet? 

Ex anima, vero, ceu nullo semine rerum, 

Nata Dei nutu, vita superstes erit! 


Januarius Marinelli Professor. 
Via Salvator Rosa, 241. 
NEAPOLI in Italia. 




BEETHOVENIUS, PUER VERE MIRANDUS 


Cum BEETHOVENIUS nondum ex pueris excessisset, interdum tamen 
clavichordium violinamque ex tempore pulsare solebat, curam ad hoc tantam 
cdnferens ut se velut in oblivionis omnium rerum mare immergeret. 

Mater enim semel iterumque cum comestum eum vocaret rerum conscius id 
facere debebat. 

Quodam vero die, cum puerum quaereret, in cubiculo violinain pulsantem 
ejusdemque melodia captum invenit. Tamen timore perculsa mater araneolam 
de tecto labentem in puerum, qui medio in cubiculo erat, animadvertit; puero 
quidem mater subsidio dicto citius currere, procul araneolam ejicere, eamque 
denique pede complanare. 

Nihilominus musicus puer ira correptus, matris ad pedes violinam conjecit 
atque nunquam in posterum pulsavit quod morte araneolae unicae comitis, quae 
in solitudine studium atque aures ad ejus musicam adhibebat quaque arte sua 
incantaverat, magnopere est percussus. 


Gulielmus Aiquel 
Cordubae, in Argentina. 


INTER CANES 


Canis russicus qui in Foederatas Americae Sptemtrionalis Civitates nuper 
pervenit, cum cane hujus regionis colloquitur: 

— Quo modo apud tuos in Russia valebas? 

— Optime, nam casam habebam optimam, manducabam quod vita exspos- 
tulabat optimamque lodicem possidebam... 

—• Tunc vero, quare in plagas nostras appulisti? 

—• Quia aliquantulum latrare cupiebam! 


J. Alonso, cmf. 
Basbastri in Hispania. 



POPULUS IN FUNE 

(PITPKT ON A STRING) 


Carissimo sodali salmanticensi J. C. Martinez, Pbro 
latine aptavit M. Molina, C. M. F. 


Moderato 



•CuO/m 


nwuvm m&L 


tuu/m, l<X/yv<Wt lluJLt- 



L*AjJ~jy*jxrrri <xu nj^o& awtfv Isn. yuvrvcAji/ru^ o^xaJi juu^vtoj^ 
cyxae iutvcn notcu, mojC xhv$M jAnda/ m., 



Vei. vu. tenaxvrrv Jxvt/iaAru PmJuJu 
Toni/i xwX wvW. ne* uvt -rurtzu 



aTa ^U^OdOAfV. jcC/r GUU.nM> 
c^juAiuiAn fu/n&b /xxydj . 

1 n ^vA/tvcSaS Xo^c vu/Vn. 



uio*> 'Xjjjnc .oJU^^vvS ? S oi. 

Scdl /itu. fer 4 ? 

PUPPET ON A STRING * 


1 wonder if one day that you’ll say that you care, 

If you’d say you love me madly, Pd gladly be there, 
like a puppet on a string! 

Love is just like a merrygorund 

With ali the fun of the fair 

One day Fm feeling down on the ground 

Then l’m up in the air 

Are you leading me on? 

Tomorrow will you be gone? 

I may win on the roundabout, 

Then I lose on the swings 
In or out, there in never a doubt 
Just who’s pulling the strings 
Fm ali tied up in you! 

But where^s it leacling me to? 

__ * 

* Quae cantilena in Certamine Eurotelevisionis hujus anni MCMLXVII summa 
laude praemioque ornata est. 

DUO EPIGRAMMATA JULIANI, PKAfFECTl AEGYPTI 

Pluto qui regnas ubi nemo ridet, ut unum 
Ridentem teneas, accipe Democritum. 

Anthologia Palatina, VII. 59. 


Cerbere, latratu terres qui cuncta trifauci, 

Umbra inmitis adest, et metuenda tibi. 

Mors habet Archilochum: saevi tu vatis iambos, 

Quos ciet horrendos livida lingua, cave. 

Tanti vim fremitus scis ex quo maesta Lycambae 
Cumba tibi natas attulit una duas. 

Ibidem, VII. 69 . 


PORCUS LOQUITUR 


Porcus, ecce!, sum rotundus, 
Pinguis, albus, iracundus. 

Cur sum iracundus porcus? 
Mox, heu!, me tenebit Orcus. 


Hos misit versiculos H H. HUXLEV 
3, LINDOW ROAD, 

SEYMOUR GROVE, 
MANCHESTER, 16, ENGLAND. 


EPIGRAMMA 


Simius hirsutis membris extollitur auctor, 
Albina, humani, vindice te, generis. 

Non miror, Albina: pilis ornata videris 
haud indigna tuo progenitore nepos. 


Antonius Licciardi 
Seminarii Monregalensis alumnus 



PRAECEPTOR JUVENES DISCIPULOS, 

OUI PERICULUM SUI FACTURI SUNT, POST CENAM COMMUNEM 
FESTIVE ALLOQUITUR NOVUMQUE COGNITIONIS ET SCIENTIAE 

AMOREM EIS INFUNDERE CONATUR 


Invitationem vestram, puellae et pueri dilectissimi, libenter accepi 
atque ejus laetitiam cum penitus hauserim, dum anni tempus arridet 
atque omnia ad carpendum diem nos allicere videntur, vobis maximam 
habeo gratiam; cumque mox, post hanc cenam opirare apparatam, no¬ 
bis discedendum sit ad munera nostra obeunda, hunc calicem vobis 
propino, imprimis ut probationis proximos dies feliciter adire possitis; 
deinde ut studiis per triennium communiter confectis vitae civilis via 
vobis aperiatur; ut omnia ad quae perficienda alacriter et juvenili 
vigore susceperitis plana apertaque vobis videantur; ut res quas homi¬ 
nes nostri aevi praeter omnium exspectationem consecuti sint, per ma¬ 
nus vestras audacter sapienterque tractare, mirabiliores fiant; ut almo 
quodam die Luna, quam Graeci 2eXr ( vrjv vocabant, idest, fulgentem, pe¬ 
dibus vestris obteratur ac tandem illi anxiae Jacobi Leopardi, aerum¬ 
nosissimi poetae, interrogationi respondeatur: «Che fai tu, Luna, in 
ciel? dimmi, che fai, silenziosa Luna?», sed etiam ut ad terram, par¬ 
vam universi particulam, gloria redimiti revertatis atque eorum qui, 
aetate jam provecta, mentis aciem adhibentes minimeque viribus par¬ 
centes dum cotidianum munus exsequuntur, ad animos vestros exco¬ 
lendos honestissime contulerunt, memores sitis; denique ut illius prae¬ 
ceptoris qui humanum et civilem cultum Romanorum Graecorumque 
vobis diligenter detexit recordatio semper haereat in mentibus vestris 
atque in eis foveat dulce idemque maestum desiderium. 

Augustae Taurinorum, kalendis Juniis ann. MCMLXVII p. Ch. n. 


Victorius D’Agostino. 

Litterarum Humanarum Professor. 

Via S. Pio V, 16. 

AUGUSTAE TAURINORUM (Torino) in Italia. 



BIBLIOGRAPHI A 


Pacittj, G. — Piccolo lessico per un 
Congreso interna zionalc dedicato al 
latino, Angelo Signoreli, Roma 
1966 . 

Occasionem nactus Congressus Ro¬ 
mani de lingua et literis latinis Guer- 
rinus Pacitti, ab actis Instituti Stu¬ 
diorum Romanorum, parvulum com¬ 
posuit lexicon italicum-latinum, quod 
praesto esset omnibus Congressui 
adstantibus et iis etiam qui frequen- 
tiora vocabula latina nostrae aetatis, 
quasi in compendium coacta, habere 
volunt. 

Neque in proposito defuit praecla¬ 
rus scriptor, nam minimo 113 pagi¬ 
narum spatio multa profert vocabula 
et locutiones, quibus apte, latine, cer¬ 
ta fide linguae latinae studiosi utan¬ 
tur. 

Consequuntur indices vocabulorum 
galbeorum, anglicorum, germanico- 
rum, quibus in italicum conversis, fa¬ 
cillime lexicon multis aliarum civita¬ 
tum civibus utile erit. 

Est quod de novo lexico, quo usus 
linguae latinae facilior redditur, mag¬ 
nopere laetemur, atque a clarissimo 
scriptore ampliora spectemus de uni¬ 
verso lexico latino opera. 

Bails, S. —• Psyches et Cupidinis 
fabula, Aubanel, pp. 79 . 

Michel, A. — Selecta carmina me¬ 
dii aevi - IX-X 11 I saec., Aubanel, 

PP- 93- 

Callens, P. L., S. J. — Cycnea car¬ 
mina, Aubanel, Avignon, 1966 , 
pp. 126 . 

In Congressu ad linguam latinam 
vivam reddendam Argentorati anno 


1963 habito votum nuncupatum est 
decretumque ab adstantibus ut corpus 
pararetur lectionum latinarum ex an¬ 
tiquis, medii aevi, recentioribus scrip¬ 
toribus desumptarum; quibus selecti 
loci, intellectu faciles, breves aptique 
ad latinitatem omnium aetatum cog¬ 
noscendam ad manus haberentur. Ex 
quo communi voto haec nunc pro¬ 
deunt opuscula: 

Primo fabula Apuleji continetur 
qua vices et casus puellae Psyches 
narrantur, quae multis fortunae et 
Veneris vicissitudinibus exagitata, 
tandem immortalis a summo Jove de¬ 
claratur, in caelum perducitur, per- 
petuisque nuptiis cum Cupidine “bea¬ 
tam fortunatamque agunt vitam”. 

Spectatissima femina S. Bails ita 
fabulam Apuleji rectractavit atque 
adulescentibus omniumque aetatum 
legentibus aptavit, ut primum quasi 
uno haustu, pulchra jucundaque nar¬ 
ratione capti, totum legant libellum; 
deinde iterum iterumque legentes et 
tenorem narrationis et verba et locu¬ 
tiones singulas notent, eaque ratione 
quasi compendiaria via in linguam la¬ 
tinam certo gradu ingrediantur. 

Alter libellus, qui Selecta carmina 
medii aevi complectitur, in duas par¬ 
tes dividitur: quarum in altera ex¬ 
cerpta solutae orationis et carmina 
referuntur ab anno 800 ad 1150 ; 
scriptores autem sunt Alcuinus, Hra- 
banus Maurus, Johannes Scotus Eri- 
gena, Paulinus Aquilejae (?), Wala- 
fridus Strabo, Gotteshalcus Fulden- 
sis, alii. In altera vero parte, ab scrip¬ 
toribus qui fuerunt ab anno 1150 ad 
1300 loci proponuntur selecti: ex 
Matthaeo Vindocinensi, Sugerio, 
Sancto Bonaventura et Thoma Aqui- 

nate, Gualtero ab Insulis, ex Carmi¬ 
nibus Buranis, aliisque. 

Selectum quidem ftorilegiiim, in 
quo tamen nonnulla latinius expri- 
menda essent, ne oculi auresque le¬ 
gentium offenderentur, neve nobis 
adversantibus tela daremus infesta 
(ut sunt: Archiepiscopus in Mainz, 
synodi in Friuli, in Italia, in Orbais, 
apud Soissons, Gerbertum in Auri - 
llac et Reims, Fulbertum in Char- 
tres...). -Nam civitatum nomina, qua* 
re latine non efferamus? 

Consequitur tertio liber Patris Cal¬ 
lens in quo novus poeta suaviter ca¬ 
nit cycnumque canentem superat. 
Multa sane sunt ibi carmina linenda 
cedro, quaque puram sapiunt latinita¬ 
tem et optimos referunt poetas, multa 
juvant, docent multa. Tamen haud scio 
an genus illud quo extremae syllabae 
unius cum superiore versu consonant, 
omnibus placeat et illa quoque libertas 
qua in carmine motocycletam m “pi- 
pam”, fumatque tabacum adhibet. 

Laetemur magnopere oportet, si 
haec pauca omittamus, quod vel in 
civitatibus, in quibus bonum et com¬ 
modum vulgo homines tantum fere 
conquirere videntur, et mentis supe¬ 
riora studia litterasque latinas alii ex¬ 
colant maxime. 

PiGiir, J. B. — De libro Aeneidos 
VI quae est catabasis Aeneae, Pont. 
Institutum Altioris Latinitatis, Bi¬ 
bliotheca “ Veterum Sapientia”, 
Series A, vol. III, Romae, 1967, 
pp. 176, 1600 lib. 

Joannes Baptista Pighi, qui in 
Universitate Bononiensi est litterarum 
Latinarum Professor ordinarius, su¬ 
periore anno 1966 in Pontificio In¬ 
stituto Altioris Latinitatis “cursum 
monographicum” de litteris latinis 
habuit, in quo alumnis praelegit quae 
hoc continentur volumine. 

Qua est summa ornatus doctrina 

* w 


ita rem digessit, apparavit, commen¬ 
tariis, notulis, excursibus instruxit ut 
hoc opusculum omnibus in Instituto 
doctoribus auditoribusque exemplar 
praebeatur et forma. Quod in tres 
dividitur partes: quarum prima, quae 
ad legendi rationem pertinent, claris¬ 
simus Professor complectitur; altera 
vero, rei claritatem consectans, pluri¬ 
ma tradit quae totum illustrent libri VI 
Aeneidos argumentum: nam et con¬ 
textum (cap. IV) et rem nauticam 
(V) et Orci vestibulum (VII) et Tar¬ 
tarum (Vili) et Elysium (IX) et 
Eschatologiam (X) et Vallem Le¬ 
thaeam (XI) scitissime pertractat; 
tertia tandem parte praecipuis adhi¬ 
bitis auctoribus tum veteribus: Ser¬ 
vio, Macrobio, Nonio, tum recentio- 
ribus: Dante, Norden, Pascoli, com¬ 
mentarios praebet doctrina litterisque 
antiquis et recentioribus refertos. 

Quae omnia appe?idice lectionum 
complentur, quibus multa haud inju¬ 
cunda et doctrina plena continentur. 

Hoc autem primo volumine faus¬ 
tissimum sumit initium Bibliotheca 
Veterum sapientia in Instituto Altio¬ 
ris Latinitatis edenda, cujus amplis¬ 
simos fines apte comprehendit suis¬ 
que terminis definit Card. Dinus 
Staffa in voluminis quasi prooemio: 
“aggerem opponere contra impuden¬ 
tes assultus, qui undique fiunt ad la- 
tinae linguae studium et usum exte¬ 
nuandum...; — scriptis illustrare... 
Ecclesiae et cujusque verae doctrinae 
thesaurum...: —• professoribus Insti¬ 
tuti cunctisque studiorum classicorum 
cultoribus novum veluti suggestum 
offerre, ex quo lucem suae doctrinae 
doctarumque indagationum latius dif¬ 
fundere et possint atque diuturnius; 
—- omnibus classicarum ac praesertim 
Christianarum litterarum cultoribus 
collectionem scriptorum offerre, qui¬ 
bus et communi lingua se conjunctos 
sentiant et auxilium aliquod atque 
stimulum percipiant ad latinas grae- 

casque litteras in tota earum progres¬ 
sione illustrandas"; quod ut asse¬ 
quantur “aptos ad veram institutio¬ 
nem libros suppeditet, proponat exem¬ 
pla plenioris Auctorum interpretatio¬ 
nis et scientificae agendae investiga¬ 
tionis..., auxilia praestet aperiatque 
vias ad proprias earum inquisitiones". 

Ii autem, qui Bibliothecae —et 
etiam Pontificio Instituto— constitu¬ 
ti sunt fines, in felicem perducantur 
exitum, vehementer et optamus et ex¬ 
spectamus. 

Tui-U Ciceronis, M. — 0[>cra om¬ 
nia quae exstant critico apparatu 
instructa consilio et auctoritate Col¬ 
legi Ciceronianis Studiis prove¬ 
hendis, sumptibus Arnoldi Monda- 
dori, Romae: 

Pro Sex Roscio Amer ico oratio, 
Petrus I. Enk recognovit, pp. 112 , 
1500 L.; 

Pro M. Tullio oratio, loanes Garu- 

w 

ti recognovit, pp. 32 , 800 L.; 

Actionis secuundae in C. Verrem 
liber IV, Henricus Bardon recogno¬ 
vit, pp. 98 , 1500 L.; 

Pro A. Caecina oratio, Alvarus 
D’Ors recognovit, pp. 60 , 1500 L.; 

Pro P. Cornelio Sulla oratio, Jo- 
sephus Em. Pabon recognovit, pp. 64 , 
1500 L.; 

Pro L. Flacco oratio, Fridericus 
Zucker recognovit, pp. 86 , 1500 L.; 

Orationum deperditarum fragmen¬ 
ta, Julius Puccioni recognovit, pp. 
192 , 2500 L.; 

Poetica fragmenta, Antonius Tra- 
glia recognovit, pp. 144 , 2000 L.; 

Epistularum ad familiares liber 
VII f, Joannes Bavet recognovit, 
pp. 68, 1500 L.; 

Tusculanarum disputationum libri 
quinque, Plans Drexler recognovit, 
pp. 294 , 3000 L.; 


Timaeus, Franciscus Pini recogno¬ 
vit, pp. 64 , 1500 L.; 

De officiis, Paulus Fedeli recogno¬ 
vit, pp. 234 , 3000 L.; 

-Tutte le opere di Marco Tullio Ci¬ 
cerone tradotte coi testo a fronte : 

Uorazione per Publio Quinzio (V. 
Arangio-Ruiz) — Uorazione per Ses¬ 
to Roscio Amerino (Enrico Longi) 
— ILorazione per Vattore comico 
Quinto Roscio (VV. Arangio-Ruiz) — 
Uorazione per Marco Tullio (Gerar- 
do Broggini), pp. 400 , 2000 L.; 

Uistruttoria contro Quinto Cecilio 
(G. MorabitO/ -• f.a prima azione 
giudiziaria contra Gaio Verre (C. Pra¬ 
to) — La seconda azione giudiziaria 
contro G. V erre (lib. I: Fr. Pini; 
lib. II: M. Caroli), pp. 510 , 2000 L.; 

Le Catilinarie (V. Ragazzini) — 
Uorazione per Lucio Murena (A. Ar- 
dizzoni — L’orazione per il poeta 
Archia (E. Paratore — G. Funaioli), 
pp. 370 , 1600 L.; 

Uorazione di ringraziamento al Se- 
nato (S. Desideri) — Uorazione di 
ringraziamento al popolo (G. Caprio- 
li) — ISorazione sulla propria casa 
(C. Corsanego) — Uorazione sui res¬ 
ponso degli Aruspici (M. Pasquale), 
pp. 386 , 1800 L.; 

Uorazione per M. Cclio Rufo (G. 
Pacitti) — L orazionc per P. Sesto 
(E. Castorina) — ICorazione contro 
P. I 'a finio (U. Albini), pp. 388 , 

1500 I,.; 

Le Filipiche, 2 t. (B. Mosca), 
PP- 75 o, 3500 L.; 

/ frammenti poetici (A. Traglia), 
pp. 154 , 1000 L.; 

Letterc ai familiari, lib. I-IV (G. 
Giannelli ), pp. 360 , 1800 L.: 

Le Tusculane (A. Di Virginio), 
pp. 536 , 1800 I,.; 

La vecchiezza — L’amicizia (Q 
Pacitti), pp. z2o, 1500 L.: 

Dei doveri — de Ile virtu (O. Ca- 
taudella), pp. 408 , 2000 L. 

Collegium Ciceronianis Studiis pro- 

vehendis in aliis maximi momenti 
operibus tractandis ac perficiendis 
illud quoque sibi complendum as¬ 
sumpsit : omnium operum Ciceronis 
■editiones divulgare. Duae igitur edi¬ 
tiones emitti coeptae sunt, quarum 
prima, quae vere critica est, textum 
et criticum apparatum continet. Prae¬ 
ficitur praefatio, in qua ea quae ad 
libri historiam et codicum traditio¬ 
nem spectant, diligenter expenduntur; 
deinde codices, testimonia, editiones 
antiquae et recentiores commemoran¬ 
tur atque nomina propria sub 
appendice colliguntur. Hujus corpo¬ 
ris parva volumina duodecim saltem 
prodierunt ac venalia prostant. Scrip¬ 
torum auctoritate, qui textus recog¬ 
noverunt, maxime commendantur. 

Altera vero editio, quae textum ex¬ 
hibet ejusque italicam conversionem, 
prooemio ornatur, in quo aetate Cice¬ 
roniana ac temporum condicionibus 
propositis, quid de philosophia, de 
litteris, de historia, de jure, de causa 
agenda, de argumento tractando -Ci¬ 
cero senserit accurate enucleatur; ut 
autem Ciceronis mens planior fiat le¬ 
gentibus multae subponuntur adnota- 
tiones. 

Ouae duo corpora in studiis Cice¬ 
ronianis quandam quasi lacunam com¬ 
plebunt ; nam et docti viri in legendo 
Cicerone commodum praesto habe¬ 
bunt auxilium, maxima optimorum 
scriptorum auctoritate et fide firma¬ 
tur, et qui minore studio litteras la¬ 
tinas excolunt aut percipiunt, Cicero¬ 
nis mentem nihilominus interpretatio¬ 
ne proposita, facillime capient. 

His aliisque Instituti Studiorum 
Romanorum inceptis fausta quaeque 
ominamur, ac clarissimo Editori Ar- 
uoldo Mondadori dum de opere incepto 
gratulamur, eum vehementer rogamus 
ne in toto perficiendo unquam animo 
concidat. 

J. M. a Mir, C. M. F. 


Schmidt, J. — Dictionnaire de la 
mythologie grecque et romaine, 
319 pp. Edit. Larousse, Paris, 1965. 

Graecorum Romanorumque mytho- 
logiae a deorum cultu sejungi non 
possunt, quoniam ex eo illae vim et 
pondus summunt. J. Schmidt, Grae¬ 
corum Romanorumque mythologiis 
dignitatem vindicare atque diis, heroi¬ 
bus, aetatibus fabellisque pristinam 
claritatem, ab hominibus diu jam 
neglectam, restituere intendit. Ideo 
mythologias non tantum cultus fon¬ 
tem esse, sed etiam populorum et 
cognitionem et vitam evolvere dicit. 
Ouam ob rem in hoc volumine am- 
pia mythologiarum earumque figura¬ 
rum explanatio non invenietur. Tu ho¬ 
rum populorum mythologiis quaestio¬ 
nes et de moribus et de litteris et de 
scientiis et de rebus societatem ex¬ 
spectantes, quae in posterum peram¬ 
plius excolendae erant, jam pertrac¬ 
tantur quoniam et animi corporisque 
dolores et dubia et mortis, amoris fa¬ 
tique timores nobis narrantur. Fon¬ 
tium ex scriptis indice concluditur 
opus. 

Et laborem et accuratam operis ex¬ 
hibitionem et imaginum claritatem 
laudamus atque auctori maximas di¬ 
camus laudes. 

Cii armet, R. — Dictionnaire de l'art 
contcmporain, 320 pp. Edit. La¬ 
rousse, Paris, 1965. 

Hujus temporis homines in artem 
multum incumbunt atque ex eo ma¬ 
ximam delectationem capiunt. Auc¬ 
tor in hoc volumine edendo, in quo 
tam nova quam pristina universae ar¬ 
tis, id est, ab anno 1900 usque ad 
annum 1964, sunt opera, ut lectores 
artem melius intellegant intendit. Vi¬ 
tae narrationes, praecipua uniuscujus¬ 
que pictoris opera atque de eis judi¬ 
cia, ah R. Charmet, critico littera- 

runique cultore, aperte, plane incor- 
rupteque probantur et censentur at¬ 
que omnes artis opiniones propensio¬ 
nesque aequo animo agitantur. 

In quibusdam voluminis paginis de 
artis progressu in unoquoque populo 
deque variis pingendi rationibus de- 
que locis arti dicatis elementa ad pic¬ 
torum opera distinguenda atque hujus 
temporis artem mente percipiendam 
lectores invenient. Haec tantum addi¬ 
mus: accurata operis exhibitio, in re¬ 
bus explicandis claritas imaginumque 
pulchritudo permultum nobis placue¬ 
runt. Qua de causa ex immo corde 
auctorem laudamus e jusque oj>eri 
prosperum eventum exoptamus. 

Europaische Malerei in deutschen Ga- 
lerien , Alte Meister. 

In hoc fasciculo clasissimas pictorum 
imagines, quae in nonnullis pinacothe¬ 
cis Germaniae reperiuntur lector inve¬ 
niet. Tamen vero picturae a saec. XIV 
usque ad saec. XVII ab auctore tantum 
seliguntur. Quam ob rem fasciculum 
picturae cultoribus utilem censemus 
omnibusque qui Germanorum humani¬ 
tati et historiae vacant. 

Picard, Ch. — Manuel d’archeologie 
grecque (La sculpture, V: index ge- 
neral des tomes III et IV (IV sie- 
cle), pp. 231 , Edit. Editions A. et 
J. Picard et Cie, Paris, 1966 . 

Quamquam cum Graecorum aite, in 
primis fingendi arte, populorum cog¬ 
nitio maxime copulata est, tamen vero 
in oblivione diu fuit. Ouarn ob rem in 
hoc volumine et Graecorum artem in 
lucem edere ut omnes ejus pulchritudi¬ 
ne delectari possint et Graecorum po¬ 
pulum celebrare quod ex eo nostra 
humanitas exorta est, auctor intendit. 
Hic index IV voluminum statuariis 
saec. IV operibus dicatorum summa 
est, per XXX annos assiduo labore 


exaratus ad adjuvandos lectores in vo¬ 
luminibus superioribus jam editis le¬ 
gendis. I 11 eo litterarum ordine voces 
jam in libris superioribus explanatae 
disponuntur, signatis volumine et pa¬ 
gella in quibus continentur. Tamen 
nonnulli librorum aut disputationum 
auctores museaque hic nominantur. 
Haec, notanda: geographicorum nomi¬ 
num typi parvi sunt, contra vero sta¬ 
tuariorum operum magni. 

Richer, E. — Grammaire frangaise 
pour notre tcmps, 224 pp. Edit. 
Desclee de Brouwer, Brujas, Paris, 
1965 . 

Hoc opus gallicae linguae profes¬ 
soribus et paedagogis in primis dica¬ 
tur. Auctor grammaticam ad linguae 
regulas ediscendas minime intendit 
edere, sed potius, a verbis popularibus 
incipiens, ad omnia linguae in dicen¬ 
do genera definienda et componenda 
pervenit, id est, omnia in gramma¬ 
ticis jam explanata hic alio modo in¬ 
veniuntur. Quaedam voces, ut subjec¬ 
tum pronomen, res attributae, nec no¬ 
minantur, sed quae eae continent me¬ 
lius magisque aperte explicantur. E. 
Richer novam in lingua gallica edo¬ 
cenda disciplinam, in recentibus stu¬ 
dii linguarum investigationibus atque 
in primis in ratione “Lieux linguisti- 
ques” appellata fundatam, quaerere 
omnino intendit. In volumine varia 
atque magni pretii paedagogiae ele¬ 
menta continentur; qua de causa vo¬ 
lumen aptissima edocendi est ratio 
atque multis paedagogis in ratione 
“T.ieux linguistiques” appellata aptan¬ 
da inserviet. 

1 

Ttmmers, J. — Petit Atlas de Vart 
roman, 243 p. Edit. Sequoia, Paris- 
Bruxelles, 1965 . 

Auctor J. Timmers in volumine, 
quod lectoribus exhibemus, nobis 

quaedam de romanicae artis proprie¬ 
tate origineque dicit et explicat, in 
primo capite quomodo a saec. VI, quo 
clarae basilicae a Christi fidelibus erec¬ 
tae sunt, usque ad saec. X novi artis 
elementa orta sint monstrat. Postea 
aliqua populorum monumenta oculis 
nostris blandiuntur, e. gr. Italiae, Gal¬ 
liae, Germaniae, Hispaniae... Tamen 
vero architectonica et statuaria mo¬ 
numenta ab auctore tantum seligun¬ 
tur ac probantur. Sunt quaedam ima¬ 
gines quae ad romanicam artem intel¬ 
legendam nobis maxime prosunt. 
Rreves notulae nobis singula unius¬ 
cujusque monumenti elementa expli¬ 
cant. In pag. 84 locorum, per quos pe- 
regrinantes Medii Aevi transibant, 
descriptio invenitur. 

Maxime laudamus nimiam operis 
exhibitionem, pulchritudinem imagi¬ 
numque claritatem. 

Plancke, RL. - Veremans, J. — 
Tweede Colloquium voor de Studie 
van de Problemen 7 •an het Onder- 
wijsinhet Grieks en het Latijn, 85 p. 
Edit. Gent, Amsterdam, 1966. 

In hoc fasciculo quorumdam profes¬ 
sorum opiniones de quaestionibus ad 
linguae latinae et graecae rationem 
didacticam fovendam exspectantibus 
lector inveniet. In articulis et regulae 
et methodi et consilia, nostris diebus 
aptata, ut linguas classicas melius 
alumni ediscant vulgantur. ITaec om¬ 
nia professoribus his rebus vacanti¬ 
bus maxime inservire possunt. 

Plancke, RL. - Veremans. — Docti - 
mentatio didactica classica (VT), 
20 p. Edit. Gent, Belgica, 1966. 

Tn hoc fasciculo praecipua opera 
quae ad classicorum humanitatem fo¬ 
vendam pertinent professores et 
alumni invenient. Tn has partes di¬ 
viditur fasciculus: T. Bibliographiam: 


a) libri et commentationes; b) com¬ 
mentariorum periodicorum index seu 
compendium; II. Auxilia “audiovisua- 
lia”. Hunc indicem omnibus maxime 
utilem putamus. 

Bergujn, H. - Hano, A. - Petiot, 
G. - Planche, G. — Grammaire 
latine, p. 249, Edit. A. Hatien. Pa¬ 
ris, 1964. 

Hoc opere, cui alia duo praecesse¬ 
runt volumina in quibus Romanorum 
linguae elementa explicabantur, de 
morphologia et syntaxi pertractatur ut 
alumni difficultates e textibus aucto¬ 
rum prodeuntes solvere possint. Haec 
in volumine notanda sunt: syntaxis a 
morphologia disjungitur; in syntaxeos 
enodatione exempla regularum expli¬ 
cationi antecedunt; in libri fine ut 
alumni grammaticam antea explana¬ 
tam melius mente retineant verborum 
et regularum invenitur summa. Opus 
plane utilitate distinguitur. Colorum 
varietas in explanatione magistris et 
discipulis maximae est utilitati. 

Optimum opus esse censemus; qua¬ 
re auctoribus laudes dicamus atque 
prosperum eventum eis exoptamus. 

Barabino, G. — II panegirico delV 
Imperatore Giuliano, pag. 117. 
Edit. Universita di Genova, Geno- 
va, 1965. 

Tn hoc volumine orationem “Gra¬ 
tiarum actio Mamertini de consulatu 
suo Juliano imperatori’’ probat ex- 
plicatque J. Barbarino auctor. Nobis 
quaedam dicit et de pluribus laudato¬ 
ribus qui in Gallia saec. IV vixerunt 
et de Juliani imperatoris ingenio vir¬ 
tuteque ejusque persona. Tn longa 
praefatione haec agitantur quaestio¬ 
nes : et temporum condiciones quibus 
haec oratio probata est et Mamertini 
persona, humanitas, ejus in Gallia stu¬ 
dia, ejusque rei publicae disciplina 

propriaque orationis lingua et “Gra¬ 
tiarum actionis” fontes. 

A pag. 74 usque ad 117 “Gratiarum 
actionis” textum et in linguam italicam 
versionem invenies. Nominum indice 
concluditur liber. 

Allott, M. — Los novelistas y Ia no- 
vela, pag. 401, Edit. Seix Rarral, 
Rarcelona, 1966. 

Tantum scriptor de narrandi quaes¬ 
tionibus aperte fuseque loqui potest. 
Tn hoc enim volumine quaedam narra¬ 
torum opiniones colliguntur ut quae 
conficiendae narrationis ratio sit no¬ 
bis dicant. Omnes igitur cum his ad 
narrandi genus vere spectantibus 
proprietatibus conveniunt. 

"Quorumdam vero hujus temporis 
narratorum desunt opiniones quia spa¬ 
tium parvum erat”, nobis in praefa¬ 
tione dicit auctor. Nomina quae in hu¬ 
jus libri paginis apparent tantum sunt 
narratorum, Annae Rarbauld nomine 
excepto. 

Opus magni pretii maximaeque 
narrationis cultoribus utilitatis esse 
aestimamus. Quam ob rem auctori 
maximas ex toto corde habemus lau¬ 
des quoniam multum laboravit eique 
prosperum eventum exoptamus. 

G11., J. - Rlaxco Freijeiro, A. - 
Pastor. A. — Tres lecciones sobrc 
Homero, 109 pp. 1965. 

Hugii Lloyd-Joxes, Fernandez- 
Gai.indo, M. - Rodriguez Adra- 
nos, F. - Tovar, A. — Estudios so¬ 
brc la tragedia griega, 138 pp. 1966. 

Ri.anco Freijeiro, A. — Apuntes de 
Ia vida romana en la obra de Se¬ 
neca, 72 pp. Edit. Taurus, Madrid, 
1966. 

Collectione “Fundacion Pastor” 
dicta humaniores litteras fovere in¬ 


tenditur; qua vero de causa in uno¬ 
quoque hujus collectionis fasciculo de 
his litteris quaestio agitatur et evolvi¬ 
tur. 

In primo quidem fasciculo, quem 
lectoribus hic exhibemus, de Homero 
agitur. In eo tria colloquia a claris in 
humanioribus litteris edocendis pro¬ 
fessoribus habita colliguntur. 

In secundo autem fasciculo in 
quattuor colloquia diviso, de Graeco¬ 
rum tragoedia, agitur. Haec agitan¬ 
tur : de antiquissima Graecorum tra¬ 
goedia, id est, de Pratina, de Phrini- 
cho; de duobus primis “Agamemno¬ 
nis” choris; de Euripidis “Helena”. 

In tertio tandem fasciculo, Senecae 
memoriae dicato, de Romanorum vita 
—de patriciorum domibus, de matro¬ 
nis, de epulis, de bibliotheca et de 
aliis similibus— agitur. Haec omnia 
textibus ex Senecae operibus selectis 
probantur atque componuntur. 

Gontiiier, D. A. — EI drama psico- 

Idgico dei Quijote, 213 pp. Edit. 

Studium, Madrid, 1962. 

Hoc volumen quod lectoribus offe¬ 
rimus ad lauream obtinendam in ma- 
tritensi Universitate anno 1957 pro¬ 
fessoribus auctor detulit. Quamquam 
quaestio in libro “Quijote” dicto agi¬ 
tata ab autoribus valde explanata est, 
tamen D. Gontiiier auctor nobis de 
ea lucem iterum promit. Quam ob rem 
Gontiiier novam sententiam, id est, de 
psycologico “Quijote” dramate, ex¬ 
primit et sic ab aliis auctoribus dif¬ 
fert atque de hominis natura et inge¬ 
nio ut in libro “Quijote” dicto est. 
commentatur. Optimum quidem inter 
plura de eadem quaestione jam scrip¬ 
ta hunc libellum esse censemus atque 
utilem ad clarum hispanarum saec. 
XVII litterarum virum illum. Mi- 
chaelem de Cervantes appellatum, 
cognoscendum. 

Castellet, J. M. — Un cuarto de si¬ 
glo de poesia espaiiola, 554 pp. Edit. 

Seix Barral. Barcelona, 1966. 

I11 opere, quod volumini “Veinte 
anos de poesia espaiiola (1939-1959/' 
anno 19(10 jam edito est simile, ulti¬ 
morum nomina poetarum eorumque 
carmina quinque ultimis annis vulgata 
continentur. I11 rebus antea expositis 
et in carminibus antea selectis quae¬ 
dam in auctoris cogitandi ratione et 
humanitate signi 1 icantia adnotantur. 
J. Castellet omnibus nobis ab anno 
1930 usque ad nostros dies de Hispa¬ 
nicis poeticis litteris historiae pro¬ 
spectum vult offerre: qua enim de 
causa, ut in superiore volumine, car¬ 
mina juxta annorum seriem disper¬ 
tiuntur ut poeticarum litterarum pro¬ 
gressus melius illustrari possit. Haec 
in carminibus disjionetidis ratio Jose- 
phi Castellet ut specialem poetarum 
vitam eorumque carmina explicandi 
notionem intellegamus nos adjuvat. In 
ampla praefatione litterarum poetica¬ 
rum nostris diebus terminos definiri 
non posse dicit, nisi majores nostri an¬ 
nis 1892-1902 nati memorentur. Quo¬ 
modo ii novissimi poetae et litteras 
invenerint et majoribus poetis, in pri¬ 
mis Unamuno, Machado, et J. R. Ji- 
menez, restiterint et poesim figuris 
rhetoricis nudatam reliquerint expli¬ 
catur. Et carminum ratione chrcnolo- 
gica dispertitorum et poetarum nomi¬ 
num indice concluditur opus; sed his 
indicibus de unoquoque poeta e jusque 
operibus antecedunt notae. 

Foerster, F. — Ternas capitales de 

Ia educacion , 237 pp. Edit. Herder, 

Barcelona, 1963. 

In hoc volumine et aliae praecipuae 
ex tribus ipsius auctoris libris nuaes- 
tiones paedagogiani exspectantes col¬ 
liguntur et aliae magni momenti nos¬ 
tris diebus adduntur, ut paedagogi 


pueros melius educare possint. Clari¬ 
tas es subtilitas in quaestionibus eno¬ 
dandis maxime notandae sunt; qua de 
causa opus a parentibus, magistris et 
ipsis adulescentibus utiliter legi po¬ 
test. 

Hoc opus signum est quo modo 
Focrstcr auctor paedagogiani intelle¬ 
gat plurimarumque opinionum est 
Minima, quoniam opiniones quae ab 
una tantum parte rem attingunt prae- 
termittituntur. Minime placea ei sen¬ 
tentia, nostris diebus fuse vulgata, 
eorum (pii hominum imbecillitates ani¬ 
mi infirmitatem esse affirmant atque 
eas morum regulis minime sese oppo¬ 
nere. Ideo magistros auctor rogat fir¬ 
mae auctoritatis notioni ethicaeque re¬ 
gulis adhaerere ut pueros bene eru¬ 
diant. 

Guittard, L. — Pcdagogia religiosa 

de los adolescentes, 239 pp. Edit. 

Studium, Madrid, 1961. 

Palaestrae Latinae lectoribus hoc 
volumen multum perplacet offerre 
quod in eo ad adulescentes erudiendos 
magni praetii elementa inveniuntur. 
Auctor, in rebus pedagogicis notissi¬ 
mus atque in adulescentibus erudien¬ 
dis valde expertus, magistros his 
quaestionibus vacantes tantum admo¬ 
nere intendit. Omnia quae in volumi¬ 
ne dicuntur ex adulescentium respon¬ 
sis collecta et numerata sunt; hac de 
causa adulescentium propria subtiliter 
explicantur atque ad eorum difficul¬ 
tates solvendas ex primis eorum aeta¬ 
tis annis usque ad primos Universita¬ 
tis cursus exortas, elementa dantur. 
L. Guittard omnes magni momenti in 
religiosa paedagogia quaestiones evol¬ 
vit atque de eis aperte, fuseque lo¬ 
quitur. Quam oh rem adulescentium 
magistri, qui hoc volumen legant, mul¬ 
tas in pueris erudiendis quaestiones 
facile solvent atque ad multa mutan¬ 
da impellentur. Hoc volumen magnae 

utilitati magistris paedagogisque esse 
eisque librum necessarium futurum 
esse censemus. Ideo auctorem maxime 
laudamus ejusque laborem celebramus. 

Bergeron, M. — Psicologia de la pri- 
mera infanda, 331 pp. Edit. Luis 
Miracle, Barcelona, 1966. 

Hac collectione “Paideia” nomina¬ 
ta de quaestionibus pueros exspectan¬ 
tibus nobis lucem promere intenditur. 
In unoquoque hujus collectionis vo¬ 
lumine de peculiari magni momenti in 
pueris educandis quaestione, recenti¬ 
bus opinionibus sequentibus, agitur. 
Haec notanda: omnia quae in volu¬ 
minibus dicuntur medicis, animorum 
ductoribus, puerorum ducibus et pae¬ 
dagogis aptantur; hac enim de causa 
quae de scriptis inferuntur magnae 
parentibus et magistris ad puerorum 
difficultates solvendas utilitati sunt. 

Bergeron auctor opere magni mo¬ 
menti nostris diebus quaestiones ad 
pueros ab ortu usque ad tres primos 
aetatis annos educandos exspectantes, 
explicare intendit. Hoc aetatis spa¬ 
tium puerorum ducum paedagogorum¬ 
que multum interest cognoscere, quod 
in eo puer omnino integreque, in cor¬ 
pore et animo, crescit, atque eis ad 
hominis originem cognoscendum cla¬ 
vis datur. Oua de causa omnibus hunc 
librum commendamus, maxime vero 
parentibus et magistris, atque eum 
maximae utilitati eis esse censemus, 
quod in eo optima ad pueros bene eru¬ 
diendos elementa facilia intellectu in¬ 
veniuntur. 

Maey, E. H. STD. — Epistolas de 
Santiae/0, Judas y Pedro, tiq p. 
Edit. Sal Terrae, Santander, jq66. 

Opus quod lectoribus offerimus est 
XIII volumen collectionis “Bibliam 
agnosce”. Haec omnia opera praecla¬ 
ri professores apparatu critico hujus 


temporis juvante, confecerunt omni- 
busque lectoribus aptaverunt. 

Hac collectione ut omnes Dei Ver¬ 
bum intellegant vivantque intenditur. 
Quam ob rem eam maxime utilitati 
lectoribus esse dijudicamus quia in 
opere multa ad Dei Verbum degus¬ 
tandum inveniuntur. 

Klein, L. — Discusion sobre la Bi- 
blia, 166 p. Edit. Herder, 1967. 

Domus Editrix Plerder, ab omni¬ 
bus jam nota, lectoribus valde utile 
ad Sacras Litteras agnoscendas vul¬ 
gat opus in quo praecipuae scientiae 
Biblicae quaestiones a praeclaris scrip¬ 
toribus, —id est, Rahner, Schnaken- 
burg, Vogtle— summantim enodantur. 
Auctores his dificultatibus a multis 
habitis: quomodo “traditio catholica” 
investigationi historicae accommode¬ 
tur, et quomodo investigatio historica 
se habeat cum fide catholica, respon¬ 
dere intendunt. 

Haec nobis tantum restat dicere : 
quaestiones juxta investigationes his¬ 
toricas hujus temporis communem- 
que Sacrarum Litterarum explorato¬ 
rum sententiam evolvuntur 

Spiazzi, R. — Pequeiia teologia de 
la caridad, 188 pp. Edit. Studium, 
Madrid, 1965. 

Religio a Christo nuntiata charitate 
ab omnibus aliis religionibus distin¬ 
guitur. Tdeoque omnes, hanc religio¬ 
nem protitentes, charitatein. Dei auxi¬ 
lio, seniper augere debent. In his li¬ 
belli paginis R. Spiazzi nobis theolo¬ 
gicam de charitate summam donat 
brevem. Ab hujus temporis hominibus 
haec, quae in libello dicuntur, peram¬ 
plius cognosci et cogitari debere, pla¬ 
ne affirmat autor. Christifidelibus om¬ 
nibus hunc libellum esse utilem diju¬ 
dicamus. 

Maiir, F. — Grados hacia la lnz, 266 
pp. Edit. Studium, Madrid, 1963. 

F. Malir auctor in juvenum coetu 
"‘Asociacion Juvenii de la Nueva Ale- 
mania” appellato animorum dux et 
magister de quaestionibus ad juvenes 
informandos spectantibus aperte fu¬ 
seque loquitur. Qua de causa opus 
maximae utilitati est juvenibus qui se 
instituere, educare et formare cupiunt 
ut veluti viri probi postea vivere 
sciant societatique utiles esse possint. 
Haec notanda: in doctrina exponenda 
perspicuitas et subtilitas atque lectio 
cum jucunditate. “Ab omnibus nobis 
librum juvenibus neccessarium aesti¬ 
mari debere” dicit Oscar Neisinger. 

Baigokri y Azanza, L. — Caminos 
de lus, 531 pp. Edit. Studium, Ma¬ 
drid, 1964. 

In hoc volumine adulescentibus ele¬ 
menta ad religionem catholicam com¬ 
mentandam dantur. Aloisius Baigorri 
auctor, in adulescentium quaestioni¬ 
bus expertus quoniam per multos an¬ 
nos cum eis laboravit, puellas, quae 
collegium relinquunt, adjuvare easque 
de difficultatibus admonere intendit. 
Haec maxime laudantur: loquendi 
elegantia, in veritate exponenda sua¬ 
vitas atque doctrinae perspicuitas. Nos 
quoque opus perentibus et aludescen- 
tiurn ductoribus libenter commenda¬ 
mus. 

Meyer, W. — j Citando sera mi vida 
perfecta? 110 pp. Edit. Studium, 
Madrid, 1964. 

Omnes Christifideles ad mores per¬ 
ficiendos atque religionis promissa ad- 
quirenda vehementer intendimus quia 
in eis gaudium credimus inveniri. Hic 
fasciculus nobis ut Christifideles in 


perfectione crescant elavem dat. In eo, 
imprimis sanctimonialibus dicato, 
XXV salmi, a 124 usque in 150, ad- 
notantur ab auctore atque ex eorum 
doctrina fasciculus componitur. Libel¬ 
lum laudamus atque sanctimonialium 
ductoribus maxime commendamus. 

T revino, J. G. — Jesus, secreto de 

la santidad, 139 pp. Edit. Studium, 

Madrid, 1964. 

Hujus voluminis finis est Christi- 
fidelibus Christum ut totius eorum 
vitae medium exhibere. Christus in 
Ecclesia catholica sanctitatis princi¬ 
pium et finis est. Qua de causa Chris¬ 
tianismus cognitio mentalis minime 
est, sed potius Christi Persona, qui 
totam fidelium vitam illuminat eorum- 
que animos ad se convertit. Ideo hunc 
librum ut lectores magna Christianis¬ 
mi vim et pondus penitus cognoscant 
utilem esse censemus. 

Philippe, M. D. — EI misterio de 

Maria, 295 pp. Edit. Studium, Ma¬ 
drid, 1964. 

Omnes Christifideles Virginis Ma¬ 
riae rosarium magni semper habue¬ 
runt atque a multis iterum atque ite¬ 
rum recitatum est. In hoc volumine 
probi et pii Christifideles breves op¬ 
timasque ad rosarium bene recitan¬ 
dum adnotationes invenient, qua auc¬ 
tor Virginis Mariae mysteria tantum 
explicat. Quomodo nos caritate cres¬ 
cere et Christum sequi debeamus, Vir¬ 
ginis Mariae vita nobis manifestatur. 
Hac enim de causa Virginis vita op¬ 
timum est signum ut in perfectione 
adquirenda laboremus. Libellum om¬ 
nibus quidem utilitati futurum esse 
censemus atque in Christifidelibus 
pietatem erga Virginem Matrem auc¬ 
turum. 

Prudence, C. — EI arte de elet/ir tu 
vocacion, 94 pp. Edit. Studium, Ma- 
drid, 1963. 

Ilie libellus omnibus adulescentibus, 
qui ad officium aliquod in vita exer¬ 
cendum vocati sunt, dicatur. Optima 
eis consilia dantur ut veluti probi ho¬ 
mines nunc se gerant et vitae difficul¬ 
tates in posterum solvere sciant. Haec 
laudamus: in rebus agitandis clarita¬ 
tem et perspicuitatem atque scribendi 
rationem adulescentibus valde apta¬ 
tam. Omnibus adulescentibus libenter 
commendamus opus. 

Mahr, F. — En el umbrat de la vida, 
170 pp. Edit. Studium, Madrid, 
1963. 

F. Mahr auctor, clarus in pueris 
erudiendis dux et magister, juvenes 
intime cognoscit quia cun illis per¬ 
multum gessit. Quae juvenes cogitent, 
animo fingant, cupiant et intendant 
aperte cognoscit. In quinque capiti¬ 
bus omnia, quae ad juvenes educan¬ 
dos spectant, ab auctore pertractan¬ 
tur. Non solum juvenibus sed etiam 
parentibus et paedagogis libellum 
maxime commendamus quod in eo res 
optimas atque magni praetii omnes 
invenient. 

Vega, D. — La religiosa ideal, 258 pp. 
Edit. Studium, Madrid, 1964. 

Quamquam D. Vega auctor, a lec¬ 
toribus hispanicis valde notus, de 
quaestionibus jam fusius agitatis 
loquitur, tamen opus sanctimonialibus, 
quae in perfectionem adquirendam pe¬ 
nitus incumbunt, permultum inservi¬ 
re censemus. Haec notamus: quaestio¬ 
nes diverse, personaliter jucundeque 
pertractantur. Nobis quaedam de vir¬ 


tutibus adquirendis deque diverso 
monialium “apostolatu” in hoc volu¬ 
mine dicuntur. 

I en, los hornbre de hoy te esperan, 
68 pp. Edit. Studium, Madrid, 
1962. 

Auctori juvenibus, qui monachi 
esse cupiunt, hunc parvum libellum 
multum perplacet offerre. In eo ex 
litteris ab ipsis juvenibus scriptis tan¬ 
tum fit summa. De monachorum vita 
et Congretationis a Sancto Hierony¬ 
mo conditae historia minime illustra¬ 
tur, sed potius omnes, qui de mona¬ 
chorum vita quaedam scire optant, ad 
eam recte rogantur atque compellun¬ 
tur. 

Severyns, A. —• Lex dieux d'Ho- 
mere, 143 pp. Edit. Presses Uni- 
versitaires de France, Paris, 1966. 

A. Severyns auctor, in litteris hu¬ 
manioribus valde versatus, quae de 
diis Homerus cogitaverit iterum con¬ 
siderare voluit atque in hoc volumi¬ 
ne nobis omnibus cogitata tradere. Dii 
vero, inquit auctor, ab hominnum re¬ 
bus depelli nequeunt nisi cum morta¬ 
libus earumdem participes sunt. Quo¬ 
modo dii secum et cum hominibus 
se habeant, pertractat autor, recenti¬ 
bus utens investigationibus atque no¬ 
vas quaestiones ab auctoribus excita¬ 
tas mire illustrans. In his quoque pa¬ 
gellis quo amore Homerum prosequa¬ 
tur auctor et quae de rebus humanis, 
ut de eis loqui possit, sentire debeat 
scriptor, nobis aperte manifestatur. 
Auctorem laudamus quod quaestiones, 
quae nostris diebus in oblivione fue¬ 
runt, ausus est interpretari. Haec 
demun notanda: liber lectu jucundus 
est atque plurimae magni praetii no¬ 
tae, quibus hic liber concluditur, in¬ 
veniuntur. 

J. L. Latorre, C. M. F. 

V J AN. OU1NTUS DE S.MYRNE. - Ld 

’ ***** 

suite d'Homere, tome II, livres V- 
IX, texte etabli et traduit, 2 22 pp. 
Edit. Les Belles Letres, Paris, 1966. 

Volumen hoc, Quinti Smyrnensis 
o]>eril>us dicatum, in quinque libros 
dividitur. Omnes critici hos libros Ho¬ 
meri opus sequi affirmant. Haec in 
libris narrantur: qua de causa Grae¬ 
corum classes in judicium vocatae sint 
et Ajax sit mortuus (liber V); qua 
Eurypyles in Trojam venerit et quo 
modo a civibus acceptus sit (liber VI); 
quibus de causis Neoptolorneus cacem 
bellantibus paraverit (liber VII) et 
Neoptolorneus pugnans Eurypylem ne¬ 
caverit (liber VIII) et Philoctetus ve¬ 
nerit Trojam (liber IX). Notandum 
est tamen: libri VI, VII, VIII et IX 
inter se mire conjunguntur atque unum 
poema epicum componunt. Quo modo 
res gestae in his quattuor libris narra¬ 
tae acciderint, in sexti libri praefatio¬ 
ne nobis elencum dat auctor. De uno¬ 
quoque libro nobis brevem dat auctor 
notitiam. Opus notarum concluditur 
indice. 

Lasserre F. Strabon. — Geographie, 
livres III-IV, tome II, texte etabli 
et traduit 242 pp. Edit. Les Belles 
Lettres, Paris, 1966. 

Hoc volumen, in quo tertii et quarti 
Strabonis librorum in linguam galli¬ 
cam versio continetur, alio volumini, 
primo et secundo libro dicato, praece¬ 
dit. Ideo si in eo quaedam nobis "in¬ 
tellectu difficilia sunt, minime mirari 
debemus quia multa jam in superiori 
volumine explanata nunc praetermittit 
auctor. Duobus conflatur partibus vo¬ 
lumen ; in alia paeninsula Iberica et 
insulae finitimae describuntur. Ad haec 
facienda ratione ab Hecateto miletensi 
saec. V primum adhibita et postea a 


viris geographicarum rerum studiosis 
usus est. 111 gentibus distribuendis auc¬ 
tor ante oculos geographicam habuit 
tabulam, quam antequam Romani po¬ 
pulos invaderent habebant homines et 
cognoscebant; in alia vero Iberia tran¬ 
salpina describitur. Haec enim Iberia 
constat regionibus quae sunt inter Py¬ 
renaeos montes, maris medii oram et 
Alpes montes et inter Rhodanum flu¬ 
men ac maris Atlantici oram. In gen¬ 
tibus distribuendis eadem ratione an¬ 
tea memorata usus est auctor. Perplu- 
ra ex scriptis Artemidori, Polybii et 
Asinii Polliensis et etiam ex scriptis 
Posidonii sumpsit. Volumen indice lo¬ 
corum qui in libris memorantur perfi¬ 
citur atque ipsi breviter describuntur. 
Tribus tabulis coloribus abundantibus 
clauditur opus. 

Courtonne Y. Saint Basile. — Let- 
tres , tome III, texte etabli et traduit, 
243 pp. Edit. Les Belles Lettres, 
Paris, 1966. 

En volumen in quo CXXXY litte¬ 
rae a sancto Basilio scriptae colligun¬ 
tur. In omnibus his litteris et episco¬ 
porum difficultates solvuntur et con¬ 
silia eis dantur. Sancti Basilii versio 
in gallicum sermonem ab Y. Courton¬ 
ne accurate fit. Quae de quaestionibus, 
quibus tunc episcoporum animi maxi¬ 
me excitabantur et turbabantur, Basi¬ 
bus sentiret, ex his scriptis eruere 
possumus. Omnes scimus Basilium ab 
omnibus Christifidelibus clarum virum 
semper habitum esse; qua enim de 
causa ejus scripta in Ecclesia permul¬ 
tum considerata sunt. Et nostris quo¬ 
que diebus, nam quoniam scripta ho¬ 
rum clarorum virorum, qui pristinis 
Ecclesiae diebus virtute et litteris emi¬ 
nuerunt, valde explicantur et in publi¬ 
cum vulgantur, amore illos prosequi 
debemus atque eorum quam plurima 
scripta perlegere. 

Souilhe, J. Epictete. — Entretiens, 
IV livre, texte etabli et traduit, 95 
pp. Edit. Les Belles Lettres, Paris, 
1965. 

In hoc volumine aliquot Epicteti co¬ 
lloquia colliguntur atque haec quaes¬ 
tiones in primis agitantur: quid est 
“libertas” et voluptas; de viris qui vi¬ 
tam quietam quaerunt atque de viris 
qui disputando gaudent et de viris er¬ 
ga quos pietatem habere non possu¬ 
mus; a quibus rebus nos abstinere de¬ 
bemus atque ea quae nostra maxime 
intersunt; quid est decor et animi at¬ 
tentio, et alia similia. Haec nobis val¬ 
de placuerunt: versio accuratissima et 
textus criticus emendatissimus. Quam 
ob rem hoc volumen superiora volu¬ 
mina jam recensita minime dedecet. 

(TBrien, R. J. — A descriptive 
Grammar of ecclesiastical latin ba- 
sed on modern structural Analysis, 
273 pp. Edit. Loyola University 
Press, Chicago, 1965. 

Hoc opus, quod ad lauream obtinen¬ 
dam in Universitate Georgetown pro¬ 
fessoribus primum detulit auctor, titu¬ 
lo “A descriptive Grammar of eccle- 
siastical Latin” nunc vulgatur lectori¬ 
bus. Scribendi elementa —nomina, ad¬ 
jectiva, propositiones, cet. — ab auc¬ 
tore bene explicantur. Haec omnia 
maxime laudanda sunt atque scire nos¬ 
tra maxime interest. Haec quaestiones 
ample et subtiliter evolvuntur; qua 
de causa opus lectu difficile est. A 
peritis, qui his rebus vacant, tantum 
bene intellegi potest atque in eo mul¬ 
ta et optima certe invenient. 

Clausen, W. V. - Goodyear, F. R. 
D. — Appendix vergiliana, 185 pp. 
Edit. Oxford, London, 1966. 

Tn sectione Palaestrae Latinae libris 
dicata optima volumina Oxoniensis 


Universitatis jam vulgavimus. Quanta 
cura periti diversas partes hujus volu¬ 
minis paraverint, valde notandum est 
atque omnes, si hoc volumen attente 
legunt, facile cognoscere possunt. Sin¬ 
guli auctores, qui volumen confece¬ 
runt, cuncta carmina, quae in hoc vo¬ 
lumine continentur, legerunt atque de 
difficultatibus sententias inter se com¬ 
municarunt. Cum hoc volumen aucto¬ 
res pararunt, textuum emmendationes, 
ab aliis investigatoribus repertas et 
vulgatas, ante oculos habuerunt. Car¬ 
minum exhibuimus ordinem qui in ca¬ 
talogo Nurbacensi saec. IX conscrip¬ 
to reperitur. Poematia quoque “Auso- 
niana” Vergilio olim perperam attri¬ 
buta Appendici appendiculae loco sub¬ 
jungere placuit. 

Bagnani, G. — Arbiter of Elegance, 

91 pp. Edit. Toronto Press, 1958, 

Ontario, Canada, 1958. 

Volumine, quod lectoribus offeri¬ 
mus, Petronii vitam et opera explicare 
intenditur. Quamquam ad opus cog¬ 
noscendum auctorem relinquere possu¬ 
mus quoniam in scriptis auctoris per¬ 
sona plene non manifestatur, tamen 
Petronii opus “Satiricon” dictum ex¬ 
cipimus, quod commentatores diverse 
de eo judicarunt. Bagnani G. de his 
quaestionibus, ab auctoribus fusius 
agitatis, nobis novam lucem promere 
vult et qua aetate et qua de causa et a 
quo auctore opus “Satiricon” dictum 
scriptum sit; quae auctoris mens et 
ingenium et scribendi elegantia fuerit. 
Hoc opus sex completur disputationi¬ 
bus de quaestionibus Petronii operi 
annexis, inter quas alia de sermone 
latino populari et alia de propria Ludi 
et Satirici lingua. Subtilitas in rebus 
investigandis valde notanda atque lau¬ 
danda est quod liber notis in unaqua¬ 
que pagina abundat. Ideo opus opti¬ 
mum atque inter opera adhuc jam vul¬ 
gata praestantissiumu esse censemus. 

Lewjls, D. L. — The Eclogues, Geor- 
yics and Aeneid of Virgil, 529 pp. 
Edit. Oxford, London, 1966. 

Auctor, qui litteris tradendis vacat 
atque versus componit, in uno volumi¬ 
ne omnes in anglicum sermonem ver- 
siones Vergilii operum per aliquot an¬ 
nos in publicum jam vulgatas collegit. 
Affirmat auctor se singulorum verbo¬ 
rum versionem maluisse ut textus lec¬ 
toribus magis perspicuus esset, atque 
se in fragmentis praecipuiis quaedam, 
quae ad vergiliana verba melius degus¬ 
tanda atque intellegenda sibi videren¬ 
tur necessaria, addidisse. Ad Eclogas 
convertendas popularibus Anglicorum 
carminibus, quae de similibus rebus 
agunt, usus est. Haec versio ab om¬ 
nibus maxime laudatur atque opus in 
nostrorum dierum poesi magnopere 
habet ]%ndus. 

Forrest, W. G. — La Democracia 
Griega, 251 pp. Edit. Guadarrama, 
Madrid, 1966. 

Graeci viri in saec. VIII a Chr. n. 
in dominorum potestate omnino erant; 
at saec. V, saltem Athenis, viri liberi 
a dominis considerabantur deque so¬ 
cietatem regendi ratione judicare po¬ 
terant. In hoc volumine W. G. Forrest 
quibus de causis Graeci de hujus modi 
homine senserint; quo modo Graeciae 
fines longe lateque patuerint; quo pac¬ 
to factiosi viri jugum, quod eos op¬ 
primebat, deposuerint; quis legum poe¬ 
nas applicare deberet, nobis declarat. 
In his omnibus explicandis, de quaes¬ 
tionibus, quas pristini Graeci maxime 
habuerunt, pertractat auctor atque 
quo modo litterae et res publicas ad¬ 


ministrandi scientia se habeant nobis 
aperte indicat. Quas noscere quaestio¬ 
nes nostra maxime interest. Haec be¬ 
ne notanda: cum de hac sociali muta¬ 
tione loquitur auctor, quam partem ci¬ 
ves habuerint explicat atque clarorum 
docum res gestas, quas fecerunt, prae¬ 
termittit, quod de pristinis graecis vi¬ 
ris nova tradere vult lectoribus ut ii 
eorum vitam melius comprehendant 
deque eorum moribus judicare diverse 
possint. 

Gil, L. —* Los antiguos y la inspira- 
cion poetica , 185 pp. Edit. Guada¬ 
rrama, Madrid, 1967. 

En opus in poesim incumbentibus 
valde utile. I11 eo de questionibus ad 
pristinam Graecorum poesim spectan¬ 
tibus quaedam ab auctore dicuntur. 
Has tantum recordamus quaestiones: 
verborum usum a poetis adhibitum; 
poetarum exstasim et alienationem; 
amorem et poesim, et alia similia. 
Quam ob rem utilisimum librum esse 
putamus ut pristinos Graeciae poetas 
lectores cognoscant atque quibus re¬ 
bus constaret poesis sciant. 

Hyl. S. — Tableau synoptique des 
principales racines grecques, 41 pp. 
Edit. H. Dessain, 1966. 

Quae vocum origo fuerit et qua 
ratione lingua mente melius retineatur, 
alumnis hic fasciculus ostendere mul- 
tumque inservire potest. En parvum 
fasciculum valde utilem discipulis in 
linguam graecam incumbentibus. In eo 
de 400 vocum fontibus tantum loqui¬ 
tur ; quid unaquaque vocum radix sig¬ 
nificet, diversis exemplis illustratur. 

J. L. Latorre, G. M. F. 

